
	Թեմա 1
	Ես և երաժշտությունը

	Նպատակներ
1. Ձևավորել նախնական պատկերացումներ երաժշտության և նրա բովանդակության մասին, կարևորել կյանքի հետ նրա կապը: 
2. Ձևավորել պատկերացումներ շրջակա աշխարհի հնչյունային բազմազանության՝ բնական և արհեստական ձայների մասին:
3. Ձևավորել երաժշտության մեջ բնության երևույթների ու պատկերների, մարդկային հույզերի արտացոլումը ընկալելու կարողություն:
4. Ձևավորել երաժշտություն ունկնդրելու կարողություն:
5. Ձևավորել երաժշտության նկատմամբ հետաքրքրություն, սեր և հուզական արձագանք: 
6. Ձևավորել ճիշտ երգեցողության կանոններով երգելու կարողություն:
7. Ձևավորել երաժշտական նյութին համապատասխան ռիթմական նվագակցություն ստեղծելու կարողություն:
8. Կարևորել երաժշտության դերը առօրյայում:
	Ուղղորդող հարցեր
1. Որտեղի՞ց է հայտնվում երաժշտությունը
2. Ովքե՞ր են այն ստեղծում:
3. Ի՞նչ երաժշտություն ես սիրում
4. Ի՞նչ տեղ ունի երաժշտությունը քո կյանքում և առօրյայում:


	Վերջնարդյունքներ

	Պարտադիր
1. Հաղորդակցվի և ինքնարտահայտվի ունկնդրվող երաժշտական ստեղծագործությունների միջոցով:
2. Ստեղծի երաժշտական նյութին համապատասխան ռիթմական նվագակցություն «բնական» նվագարաններով՝ ձեռքերով, ոտքերով:
3. Երգի (մենակ կամ խմբով)՝ ներկայացնի հայ ազգային և այլ ազգերի ժողովրդական և կոմպոզիտորական պարզ մանկական երգեր ճիշտ կեցվածքով, շնչառությամբ:
4. Բնութագրի ստեղծագործությունը, ձևակերպի իր մտքերն ու զգացողությունները գրական հայերենով: Տ 1
5. Մեղեդու տրամադրությունը, բնույթը արտահայտի հույզերով, երգելով, պարելով, ռիթմական շարժումներով, նկարելով  կամ գույներով, համադրելով տարբեր զգայարաններով ստացած տեղեկությունները: Տ25 
Լրացուցիչ
1. Բացատրի, թե երաժշտությունն ինչ դեր ունի իր առօրյայում: Կարևորի իր առօրյան կազմակերպելու անհրաժեշտությունը: Տ 27

	Թեմայի բովանդակությունը 
	Առաջարկվող գործունեության ձևերը
	Խաչվող հասկացություններ

	1. Բնական և արհեստական ձայներ:
2. Տարբեր բնույթի և բովանդակության երաժշտական ստեղծագործություններ:
3. Երաժշտությունը՝ որպես կյանքի արտացոլում և անբաժանելի մաս:

	1. Ունկնդրել և կատարել տարբեր բնույթի երաժշտական ստեղծագործություններ 
2. Կատարել երաժշտառիթմական և պարային շարժումներ:
3. Բնութագրել և պատմել երաժշտությունից ստացած տպավորությունների մասին կամ ներկայացնել գույներով:
4. Ներկայացնել երգի հեղինակներին (կոմպոզիտոր, բանաստեղծ), կատարողներին և ունկնդիրներին:
	1. Անհատներ և հարաբերություններ
Սովորողը հաղորդակցվելով երաժշտական ստեղծագործություններին, հասկանում է, թե ո՛վ է ինքը, ինչ է իր համար երաժշտությունը, ինչպիսի երաժշտական նախասիրություններ ունի, ինչպես կարող է ինքնարտահայտվել նրա միջոցով: 

2. Անհատական և մշակութային արժեհամակարգ 
Սովորողները ծանոթանում են այն հնարներին, միջոցներին, որոնցով բացահայտում և արտահայտում են երաժշտական ստեղծագործությունից ստացած իրենց հույզերն ու տպավորությունները: Ճանաչելով և ուսումնասիրելով ստեղծագործական տարբեր ժանրեր և ոճեր՝ հասկանում են, որ ուսումնական գործունեության ընթացքում պետք է կարողանան ստեղծագործաբար արտահայտել իրենց մտքերն ու տպավորությունները և կյանքում տեսնել գեղեցիկը, դրանով զարդարել և հարստացնել իրենց կյանքը:




	Միջառարկայական կապեր

	1. Մայրենի -Պատմել իր ընտանիքի, զբաղմունքների, զվարճանքների դրանցում առկա երաժշտության, շրջակա աշխարհի ձայների մասին:
2. Կերպարվեստ – Երաժշտությունից ստացած տպավորությունները նկարել գույներով կամ պատկերներով:

	
Ենթաթեմա 1
	Իմ խաղերը, հեքիաթները և երաժշտությունը 

	Նպատակներ
1. Ծանոթացնել երաժշտական խաղերին և երաժշտական հեքիաթներին: 
2. Ձևավորել երաժշտության բնույթի, տեմպի, դինամիկայի մասին պատկերացումներ երաժշտական խաղերի և հեքիաթների միջոցով:
3. Ձևավորել հուզական արձագանք երաժշտական խաղերին և հեքիաթներին:
4. Ձևավորել և զարգացնել երգեցողության կարողություններ:
5. Նպաստել ստեղծագործական կարողությունների ձևավորմանը:
6. Ձևավորել երաժշտախաղային, հեքիաթային կերպարները նմանողական շարժումներով, արտահայտիչ դիմախաղով ներկայացնելու կարողություններ: 
	 Ուղղորդող հարցեր 
1. Ի՞նչ է խաղը քո կյանքում: 
2. Հաճելի՞ է սովորել խաղալով:
3. Ինչո՞վ են տարբերվում խաղերը և հեքիաթները երաժշտական խաղերից և հեքիաթներից:


	Վերջնարդյունքներ

	 Պարտադիր
1. Հաղորդակցվի և ինքնաարտահայտվի ունկնդրվող նյութի խաղային և հեքիաթային կերպարների միջոցով, ձևակերպի իր մտքերն ու զգացողությունները գրական հայերենով: Տ1
2. Բնութագրի ստեղծագործությունը, կամ նկարի ստեղծագործությունից ստացած իր տպավորությունները: 
3. Ստեղծի երաժշտական նյութին համապատասխան ռիթմական նվագակցություն, «բնական» նվագարաններով՝ ձեռքերով, ոտքերով:
4. Երգի (մենակ կամ խմբով)՝  ներկայացնի հայ ազգային և այլ ազգերի պարզ մանկական երգեր՝ ճիշտ կեցվածքով, շնչառությամբ։
Լրացուցիչ
1. Ստեղծի երաժշտախաղային և հեքիաթային կերպարներ երգեցողության և համապատասխան դիմախաղի միջոցով, դրսևորի ստեղծագործական մտածողություն, կարողանա անդրադառնալ ու արձագանքել սեփական և ուրիշների ստեղծած աշխատանքին: Տ8
2.  Ստեղծի խաղային իմպրովիզացիաներ, ստեղծի ընկերական հարաբերություններ, լսի, հասկանա, ապրումակցի: Տ24
3. Զբաղվի անհատական կամ խմբային գեղարվեստական գործունեությամբ: Տ30




	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Երաժշտական խաղեր:
2. Երաժշտական հեքիաթներ:
3. Խաղային իմպրովիզացիաներ:
4. Թեմատիկ նկարներ: 

	1. Խաղալ երաժշտական խաղեր, կատարել նմանողական շարժումներ:
2. Սովորել և բեմադրել հատվածներ երաժշտական հեքիաթներից կամ ամբողջական հեքիաթներ:
3. Հորինել երաժշտական խաղ կամ մեղեդի սիրած հեքիաթի որևէ հերոսի համար:
4. Երաժշտական խաղային և հեքիաթային կերպարներից ստացած տպավորությունները ներկայացնել գույներով կամ նկարելով:
	1. Անհատներ և հարաբերություններ
Սովորողը հաղորդակցվելով երաժշտության հետ հասկանում է, թե ո՛վ է ինքը, ինչ է իր համար երաժշտությունը, ինչպիսի երաժշտական նախասիրություններ ունի, ինչպես կարող է ինքնարտահայտվել երաժշտական խաղերի, հեքիաթների, խաղային իմպրովիզացիաների միջոցով, ի՞նչ դեր ունի այն իր կյանքում:

2. Անհատական և մշակութային արժեհամակարգ 
Սովորողները երաժշտական խաղերի, խաղային իմպրովիզացիաների, երաժշտական հեքիաթների կերպարների միջոցով դրսևորում են իրենց ստեղծագործական հմտությունները և դերասանական հնարները, բացահայտում և արտահայտում են մտքեր, զգացմունքներ, նկարագրում են բնության երևույթներ, որոնց միջոցով ձևավորվում է արժեհամակարգ:

	Միջառարկայական կապեր

	3. Մայրենի - Պատմել երաժշտական հեքիաթների և մանկական խաղերի բովանդակությունը:
4. Կերպարվեստ - Պատկերել երաժշտական խաղերի կամ հեքիաթների հերոսներ: 
5. Ֆիզկուլտուրա – Երաժշտական խաղերի ընթացքում կիրառել սպորտային խաղերի տարրեր: 
6. Տեխնոլոգիա - Պատրաստել երաժշտական խաղերի և հեքիաթների պարագաներ: 




	Ենթաթեմա 2 
	Երաժշտությունը իմ սիրած մուլտֆիլմերում 

	Նպատակներ
1. Ձևավորել մուլտֆիլմերի երաժշտության դերի և նշանակության մասին պատկերացումներ:
2. Ունկնդրել և ուսուցանել մուլտֆիլմերի երգերը:
3. Ձևավորել և զարգացնել երգեցողության կարողություններ:
4. Ձևավորել երաժշտությունը բնութագրելու, մեկնաբանելու և տպավորությունները խոսքով կամ նկարելով արտահայտելու կարողություններ:
5. Կարևորել մուլտֆիլմերում երսժշտության դերը:
	Ուղղորդող հարցեր
1. Պե՞տք է արդյոք երաժշտությունը մուլտֆիլմերում 
2. Հետաքրքիր կլինի՞ մուլտֆիլմը դիտել առանց երաժշտության:
3. Ո՞ր մուլտֆիլմերի երաժշտությունն ես սիրում:


	Վերջնարդյունքներ

	Պարտադիր
1. Հաղորդակցվի և ինքնարտահայտվի ունկնդրվող նյութի միջոցով, կատարի մուլտֆիլմի կերպարին համապատասխան նմանողական շարժումներ, հաղորդակցվի գրական հայերենով: Տ1
2. Ստեղծի երաժշտական նյութին համապատասխան ռիթմական նվագակցություն «բնական» և ռիթմական նվագարաններով՝ ձեռքերով, ոտքերով:
3. Երգի (մենակ կամ խմբով) մուլտֆիլմերից երգեր ճիշտ կեցվածքով, շնչառությամբ, արտահայտիչ, զբաղվի անհատական կամ խմբային գեղարվեստական գործունեությամբ: Տ 30
4. Մեղեդու տրամադրությունը, բնույթը արտահայտի հույզերով, երգելով, պարելով, ռիթմական կամ նմանողական շարժումներով, մտքերն արտահայտելիս բերի պարզ հիմնավորումներ: Տ7
5. Ներկայացնի ստեղծագործությունից ստացած իր տպավորությունները, սեփական զգացողություններն արտահայտի գույների միջոցով կամ նկարելով: 
Լրացուցիչ
1. Բացատրի իր և դասընկերների աշխատանքների լավ և վատ կողմերը, ստեղծի ընկերական հարաբերություններ, լսի, հասկանա, ապրումակցի: Տ 24
2. Բացատրի, թե համացանցն ինչպես է օգնում իրեն հաճախակի հաղորդակցվելու մուլտֆիլմերին և դրանց երաժշտությանը, ճանաչի տեղեկատվության աղբյուրների ու միջոցների բազմազանությունը: Տ 23




	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Հայկական և արտասահմանյան մուլտֆիլմեր, դրանց երգերը և երաժշտությունը:
2. Դրանց առանձնահատկությունները և համապատասխանությունը մուլտֆիլմի կերպարին:

	1. Դիտել կամ ունկնդրել հայկական և այլ մուլտֆիլմերի երաժշտությունը:
2. Երգել երգեր մուլտֆիլմերից՝ կատարելով երաժշտառիթմական, պարային կամ նմանողական շարժումներ:
3. Բացատրել դրանց բնույթը, տրամադրությունը: 
4. Նկարել երաժշտությունից ստացած տպավորությունները:
	1. Անհատական և մշակութային արժեհամակարգ 
Ուսումնասիրելով մուլտֆիլմերի երաժշտությունը, սովորողը հասկանում է, որ դրանք առանց երաժշտության հետաքրքիր չեն լինի: Բնութագրում է երաժշտությունը, ցուցաբերում հուզական արձագանք, դրսևորում է ստեղծագործական կարողություններ, հմտություններ, դերասանական հնարներ: Բացահայտում և նկարագրում է մուլտֆիլմի հերոսին, սեփական զգացողություններն արտահայտում է գույների միջոցով, որի արդյունքում ձևավորվում է երաժշտական ճաշակ և արժեհամակարգ: 

	Միջառարկայական կապեր

	1. Մայրենի-Ներկայացնել հեքիաթների և մուլտֆիլմերի հերոսներին և դրանց համապատասխանությունը երաժշտությանը:
2. Կերպարվեստ-Պատկերել մուլտֆիլմերի հերոսներին կամ կատարել թեմատիկ նկարազարդումներ:
3. Տեխնոլոգիա-Պատրաստել մուլտֆիլմերի հերոսների կերպարներով խաղալիքներ:

	Ենթաթեմա 3 
	Իմ սիրելի տոները և երաժշտությունը 

	 Նպատակներ
1. Ձևավորել պատկերացումներ պետական և ընտանեկան տոների, հանդիսությունների, զվարճանքների և երաժշտության կապի մասին:
2. Ձևավորել կարողություններ այդ կապը տեսնելու, բացատրելու և կարևորելու:
3. Ներկայացնել ՀՀ Պետական Օրհներգը և նրա իմաստը:
4. Ձևավորել և զարգացնել երգեցողութան և ստեղծագործական կարողություններ:
5. Նպաստել երաժշտության նկատմամբ գնահատող վերաբերմունքի դրսևորմանը:
6.  Արժևորել կյանքում երաժշտության դերն ու նշանակությունը: 
	Ուղղորդող հարցեր
1. Ո՞ր տոներն են ամենակարևորը քո կյանքում:
2. Ի՞նչ դեր ունի երաժշտությունն այդ տոնակատարությունների ընթացքում:
3. Կարո՞ղ ես դրանք անցկացնել առանց երաժշտության:

	Վերջնարդյունքներ

	Պարտադիր
1. Հաղորդակցվի և ինքնաարտահայտվի ունկնդրվող նյութի միջոցով, հաղորդակցվի գրական հայերենով: Տ1
2. Երգի /մենակ կամ խմբով/՝ ներկայացնի ՀՀ Պետական Օրհներգը, ազգային կամ այլ ազգերի պարզ մանկական տոնական երգեր՝ ճիշտ կեցվածքով, շնչառությամբ:
3. Ճանաչի իր հայրենիքը, ներկայացնի պետական և ավանդական տոների հիմնական բովանդակությունը: Տ 16, 17
4. Երաժշտական նյութը ներկայացնի համապատասխան ռիթմական նվագակցությամբ՝ ծափերով, ճտտոցներով, դոփյուններով, հասկանա իր առջև դրված խնդիրը, մշակի և կատարի քայլեր այն լուծելու համար: Տ9
 Լրացուցիչ
1. Բացատրի, թե, իր առօրյայում երաժշտությունը ինչպիսի դեր է խաղում, թե համացանցը ինչպես է օգնում իրեն ավելի հաճախ հաղորդակցվել երաժշտության հետ, արտահայտի սեփական մտքերը, զգացմունքները, կարիքները և ցանկությունները: Տ 23, 26,
2. Կարևորի սովորելը և ցուցաբերի հետաքրքրություն սովորելու նկատմամբ, զբաղվի անհատական կամ խմբային գեղարվեստական գործունեությամբ: Տ 22, 30 

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. ՀՀ Պետական Օրհներգ, տոնական (ընտանեկան, պետական) երգեր:
2. Ունկնդրվող ուրախ, պարային և տոնական ստեղծագործություններ:

	1. Կատարել ՀՀ Պետական Օրհներգը,
2.Կատարելել ընտանեկան և պետական տոներին նվիրված երգեր:
3. Ունկնդրել ուրախ երգային և պարային ստեղծագործություններ:
4. Բացատրել դրանց տրամադրությունները և մեկնաբանել, թե ինչու՞ են տոնակատարություններն ուղեկցվում հենց այդպիսի ստեղծագործություններով:
5. Փորձել տրված քառատողով ստեղծել փոքրիկ մեղեդի:
	Անհատներ և հարաբերություններ
1. Սովորողը կատարելով ՀՀ Պետական Օրհներգը հասկանում է, թե ո՛վ է ինքը, ինչ զգացողություններ է առաջացնում Օրհներգը:
Հասկանում է, թե ինչպիսի երաժշտական նախասիրություններ ունի, ինչպես կարող է տոնական օրերին ինքնարտահայտվել մանկական ուրախ երգերի ու պարեղանակների միջոցով: Հասկանում է, որ երաժշտությունը իր կյանքի անբաժանելի մասն է: 

	 Միջառարկայական կապեր

	1. Մայրենի - Ներկայացնել իր ընտանիքը, ընկերներին, հարազատներին, պատմել, թե իրենց ընտանիքում ինչպես են ընթանում ընտանեկան, պետական տոները:
2. Կերպարվեստ-Պատկերել տոնական երաժշտությունից ստացած տպավորությունները, կամ ներկայացնել գույներով: 
3. Տեխնոլոգիա - Պատրաստել տոնական նվերներ, բացիկներ:






2-ՐԴ ԴԱՍԱՐԱՆ

	Թեմա 1
	Երաժշտության պարզ ու մատչելի ժանրերը 

	Նպատակներ
1. Ձևավորել գիտելիքներ երաժշտության ամենապարզ ժանրերի (տեսակների) մասին:
2. Ձևավորել կարողություններ դրանք ունկնդրելու, ընկալելու, կատարելու և ներկայացնելու համար: 
3. Զարգացնել ճիշտ երգեցողության կանոններով երգելու կարողություններ:
4.  Ձևավորել և զարգացնել ստեղծագործական կարողություններ:
	 Ուղղորդող հարցեր
1.Երաժշտության ի՞նչ տեսակներ գիտես:
2 . Ո՞րն է դրանցից քեզ համար ավելի սիրելի:


	Վերջնարդյունքներ

	 Պարտադիր
1. Հաղորդակցվի և ինքնարտահայտվի ունկնդրվող նյութի միջոցով գրական հայերենով, կարդա, հասկանա, վերարտադրի պարզ գեղարվեստական և տեղեկատվական տեքստեր: Տ 1 
2. Ճանաչի երաժշտության պարզ ժանրերը (տեսակները), մտքերն արտահայտելիս բերի պարզ հիմնավորումներ, կատարի ընդհանրացումներ: Տ 7
3. Երգի (մենակ կամ խմբով) հայ ազգային և այլ ազգերի պարզ մանկական երգեր, քայլերգեր ճիշտ կեցվածքով, շնչառությամբ, հստակ առոգանությամբ, արտահայտիչ:
4. Բացատրի ստեղծագործության բովանդակությունը, բնույթը, տեմպը, դինամիկան գրական հայերենով, իր տպավորություններն ու զգացողությունները ներկայացնի գույներով կամ նկարելով, 
5. Ստեղծի երաժշտական նյութին համապատասխան ռիթմական նվագակցություն «բնական» նվագարաններով՝ ձեռքերով, ոտքերով: 
Լրացուցիչ
1. Դրսևորի հետաքրքրություն կենդանի կատարումների նկատմամբ, հաճախի համերգասրահներ, թանգարաններ, կարևորի իր առօրյան կազմակերպելու անհրաժեշտությունը: Տ 27
2. Դրսևորի տրամաբանական և ստեղծագործական մտածողություն, կարողանա անդրադառնալ ու արձագանքել սեփական և ուրիշների ստեղծած աշխատանքին: Տ 8

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Տարբեր բնույթի երգեր, պարեր, քայլերգեր:
2. Դրանց տեսակները: 

	1. Սովորել և երգել բազմաբնույթ մանկական երգեր, պարեր, քայլերգեր:
2. Ունկնդրել տարբեր տեսակի երգեր, պարեր, քայլերգեր, բնութագրել և ներկայացնել: 
3. Կատարել երաժշտառիթմական կամ պարային շարժումներ: 
4. Կատարման ընթացքում ստեղծել երաժշտական կերպար:
	Օրինաչափություն 
Երաժշտության պարզ տեսակների միջև կապերի, օրինաչափության դիտարկում:

	 Միջառարկայական կապեր

	1. Մայրենի - գրական հայերենով ներկայացնել երաժշտության պարզ տեսակները և համեմատել գրականության հետ:
2. Պար - կատարել պարզ պարային շարժումներ:
3. Ֆիզկուլտուրա - Քայլերգերի ուղեկցությամբ քայլել հավասար և համաչափ քայլքով:

	 Ենթաթեմա 1
	Ուր են տանում մեզ այդ ժանրերը 

	Նպատակներ
1. Ձևավորել երգի, պարի, քայլերգի զարգացման վերաբերյալ պատկերացումներ 
2. Ձևավորել օպերայի, բալետի և սիմֆոնիայի մասին պատկերացումներ և գիտելիքներ:
3. Ձևավորել մանկական օպերաներից, բալետներից փոքրիկ հատվածներ ունկնդրելու, ընկալելու և կատարելու հմտություններ:
4. Ձևավորել և զարգացնել օպերայի, բալետի և սիմֆոնիկ երաժշտության մեջ երգային, պարային, քայլերգային երաժշտությունը ճանաչելու կարողություններ և հմտություններ: 
5. Ձևավորել օպերայի, բալետի և սիմֆոնիայի նկատմամբ հատուկ վերաբերմունք՝ հետաքրքրություն:
	Ուղղորդող հարցեր
1. Ի՞նչ գիտես օպերայի, բալետի, սիմֆոնիայի մասին:
2. Երևանում որտե՞ղ է գտնվում օպերայի և բալետի թատրոնի շենքը:
3. Տեղյա՞կ ես, թե ինչ է ներկայացվում այնտեղ:


	Վերջնարդյունքներ

	 Պարտադիր
1. Հաղորդակցվի ինքնարտահայտվի ունկնդրվող նյութի միջոցով, կատարի կերպարին համապատասխան նմանողական շարժումներ: 
2. Ճանաչի օպերայի, բալետի և սիմֆոնիկ երաժշտության մեջ երգային, պարային, քայլերգային երաժշտությունը
3. Ընկալի և ներկայացնի մեղեդու տրամադրությունը, հաղորդակցվի գրական հայերենով, բնույթն արտահայտի հույզերով, երգելով, պարելով, կամ սեփական զգացողություններն արտահայտի գույների միջոցով, նկարելով: Տ 1
4. Ստեղծի երաժշտական նյութին համապատասխան ռիթմական նվագակցություն «բնական» և ռիթմական նվագարաններով:
Լրացուցիչ
1. Հայկական և այլ մանկական օպերաներից հատվածներ կատարելու ընթացքում, արտահայտիչ երգեցողության և համապատասխան դիմախաղի միջոցով ստեղծի երաժշտական կերպարներ
2. Բացատրի, թե համացանցն ինչպես է օգնում իրեն հաղորդակցվելու մանկական երաժշտական ստեղծագործություններին: 

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հատվածներ մանկական օպերաներից, բալետներից, սիմֆոնիաներից (որտեղ առկա են երգի, պարի, քայլերգի տեսակները): 

	1. Ունկնդրել մանկական օպերաներից, բալետներից, սիմֆոնիաներից փոքրիկ հատվածներ և ներկայացնել երգի, պարի և քայլերգի զարգացումը, ձևափոխությունները:
2. Կատարել օպերաներից փոքրիկ հատվածներ:
3. Կատարել մանկական օպերայի հերոսների երգերը դերային խաղերով:
4. Նկարել երաժշտությունից ստացած տպավորությունները:
	Օրինաչափություն
Օպերայի, բալետի, սիմֆոնիայի միջև կապերի օրինաչափության դիտարկում:

Անհատական և մշակութային արժեհամակարգ 
Հաղորդակցվելով բարձրարժեք երաժշտական ստեղծագործություններին ձևավորվում է սովորողի երաժշտական ճաշակը, նա դառնում է ստեղծարար և մշակույթն արժևորող անհատ:


	Միջառարկայական կապեր

	· 1. Մայրենի - Գրական հայերենով, ճիշտ ներկայացնել սեփական մտքերը ուսումնասիրվող ստեղծագործության վերաբերյալ:
· 2. Կերպարվեստ - Ստեղծել օպերային հերոսների նկարները կամ նկարչական ձևավորում:
· 3. Տեխնոլոգիա - Պատրաստել թեմատիկ հերոսների տիկնիկներ: 
4. Թատրոն – Դերային խաղերով բեմադրել հատվածներ մանկական օպերաներից:

	Թեմա 2 
	Ինչպես է ստեղծվում երաժշտությունը (երաժշտական այբուբեն) 

	1. Ձևավորել պատկերացումներ և գիտելիքներ երաժշտական հնչյունների և հնչյունաշարի մասին:
2.  Ձևավորել և զարգացնել ձեռքի նշաններով հնչյունաշարի ձայնաստիճանները երգելու կարողություններ:
3. Ձևավորել պատկերացումներ «Մեղեդու»՝ որպես երաժշտական ստեղծագործության իմաստն արտահայտող հասկացության մասին:
4. Ձևավորել և զարգացնել մեղեդու տրամադրությունը, բնույթը ռիթմական կամ պարային շարժումներով ներկայացնելու կարողություն և հմտություն:
5. Ձևավորել և զարգացնել ստեղծագործական կարողություններ:
	Ուղղորդող հարցեր
1. Ինչպե՞ս է ստեղծվում երաժշտությունը:
2. Ո՞րն է երաժշտության այբուբենը:
3. Ինչպե՞ս են երաժշտական հնչյունները վերածվում երաժշտության:
4. Ի՞նչ է նշանակում մեղեդի:
5. Ո՞րտեղից է այն հայտնվում:
6. Իսկ դու կարո՞ղ ես հորինել մեղեդի:

	Վերջնարդյունքներ

	Պարտադիր
1. Թվարկի երաժշտական հնչյունների անունները, և ձեռքի նշաններով երգի հնչյունաշարի ձայնաստիճանները: 
2. Ընկալի մեղեդին և երգի որպես երաժշտական ստեղծագործության իմաստն արտահայտող հասկացություն:
3. Ներկայացնի երաժշտական նյութի բովանդակությունը գրական հայերենով, կարճ համառոտ նախադասություններով: Տ 1
4. Կատարի համապատասխան ռիթմական նվագակցություն կամ պարային շարժումներ:
Լրացուցիչ
1. Տրված քառատողով հորինի ռիթմական պատկեր և մեղեդի:

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Երաժշտական այբուբեն. երաժշտական հնչյուններ, նոտաներ։
2. Երկար և կարճ, բարձր և ցածր, ուժեղ և մեղմ հնչյուններ:
3. Ձեռքի նշաններ:
4. Տարբեր բնույթի և բովանդակության երաժշտական ստեղծագործություններ ունկնդրման և կատարման համար: 

	1. Գործնական աշխատանքի միջոցով ներկայացնել երաժշտական հնչյունները, դրանց տևողությունը, բարձրությունը, ուժգնությունը:
2. Ծանոթացնել ձեռքի նշաններին:
3. Ձեռքի նշաններով երգել հնչյունաշարի ձայնաստիճանները:
4. Ունկնդրվող և կատարվող ստեղծագործությունների միջոցով բացատրել մեղեդի և նվագակցություն հասկացությունները, դրանց բնույթը, բովանդակությունը, տեմբրը, ռեգիստրը: 
	Համակարգեր և մոդելներ 
Երաժշտական հնչյունները, ըստ իրենց բարձրության, միմյանց հետ որոշակի հարաբերակցության մեջ են, այսինքն՝ միասին վերցրած՝ կազմում են համակարգ: Երաժշտական համակարգի հնչյունները, ըստ բարձրության հաջորդականորեն դասավորված, կոչվում են հնչյունաշար, որի աստիճանները յոթն են և ունեն անուններ՝ դո, ռե, մի, ֆա…

	 Միջառարկայական կապեր

	· 1. Մայրենի - Գրական հայերենով, ճիշտ ներկայացնել հայոց այբուբենի, հնչյունների, տառերի մասին գիտելիքները և համեմատել երաժշտական հնչյունների հետ:
· 2. Կերպարվեստ - Ներկայացնել կերպարվեստի տարրերը՝ գույնը, գիծը, նյութը և համեմատել նոտաների հետ:
3. Մաթեմատիկա-Ներկայացնել թվերի համակարգը և համեմատել նոտաների հետ:

	 Ենթաթեմա 1
	Երաժշտական արտահայտչամիջոցներ 

	Նպատակներ
1. Ձևավորել երաժշտական արտահայտչամիջոցների մասին պատկերացումներ և գիտելիքներ:
2. Ձևավորել դրանք ճանաչելու, տարբերելու և մեկնաբանելու կարողություններ:
3.  Ձևավորել և զարգացնել երաժշտական ստեղծագործության մեջ արտահայտչամիջոցները զգալու, ընկալելու և ներկայացնելու հմտություններ:
4. Զարգացնել ստեղծագործական կարողություններ:
5. Արժևորել ստեղծագործության մեջ արտահայտչամիջոցների դերը:
	Ուղղորդող հարցեր
1. Ինչպե՞ս է կոմպոզիտորը ստեղծում որևէ երաժշտական ստեղծագործություն:
2.  Կարո՞ղ ես մի քանի արտահայտչամիջոցներով ստեղծել փոքրիկ երգ կամ մեղեդի:

	Վերջնարդյունքներ

	 Պարտադիր
1. Ճանաչի, թվարկի և ներկայացնի երաժշտական արտահայտչամիջոցները:
2. Հաղորդակցվի և ինքնարտահայտվի ունկնդրվող նյութի միջոցով, կատարի համապատասխան նմանողական շարժումներ, ներկայացնի արտահայտչամիջոցները գրական հայերենով: Տ 1
3. Ստեղծի փոքրիկ մեղեդի տրված ռիթմով և արտահայտչամիջոցներով:
4. Երգի (մենակ կամ խմբով) ճիշտ կեցվածքով, շնչառությամբ, մաքուր ինտոնացիայով, հստակ առոգանությամբ, արտահայտիչ
5. Բնութագրի ստեղծագործության բովանդակությունը կարճ համառոտ նախադասություններով, նշի բնույթը և արտահայտչամիջոցները՝ տեմպը, դինամիկան, տեմբրը, ռեգիստրը
Լրացուցիչ
1. Համեմատի երաժշտության, գրականության և կերպարվեստի արտահայտչամիջոցները 
2. Արժևորի ստեղծագործության մեջ արտահայտչամիջոցների դերը:

	 Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Տարբեր բնույթի, տեսակի ստեղծագործություններ և դրանցում կիրառված արտահայտչամիջոցները:

	1. Ունկնդրել տարբեր բնույթի երաժշտական ստեղծագործություններ և որոշել արտահայտչամիջոցները:
2. Կատարել տարբեր երգեր՝ գիտակցաբար փոփոխելով արտահայտչամիջոցները:
3. Հուզականորեն արձագանքել երաժշտական ստեղծագործությանը և կատարել ռիթմական կամ պարային շարժումներ:
    Տրված արտահայտչամիջոցներով ստեղծել փոքրիկ ռիթմական պատկեր և մեղեդի:
	Պատճառ և հետևանք
Երաժշտական ստեղծագործությունների բովանդակության և երաժշտական արտահայտչամիջոցների պատճառահետևանքային կապի դիտարկում:

	Միջառարկայական կապեր

	1. Մայրենի - Գրական հայերենով, կարճ համառոտ նախադասություններով ներկայացնել երաժշտական արտահայտչամիջոցները: 
2. Կերպարվեստ – Ներկայացնել կերպարվեստի արտահայտչամիջոցները՝ գունապնակ, գծի տեսակներ, նյութերի տեսակներ և այլն:
3. Թատրոն - Ներկայացնել թատերական արվեստի արտահայտչամիջոցները՝ դիմախաղ, մարմնի շարժումներ, ձայնի երանգներ և այլն:







  


3-ՐԴ ԴԱՍԱՐԱՆ

	Թեմա 1
	Ինչի մասին է պատմում երաժշտությունը. արտահայտչական և նկարագրական ինտոնացիաներ

	Նպատակներ
1. Ձևավորել պատկերացումներ ինտոնացիայի (հնչերանգի) մասին:
2. Ձևավորել պատկերացումներ և գիտելիքներ արտահայտչական և նկարագրական ինտոնացիաների մասին:
3. Ձևավորել արտահայտչական և նկարագրական ինտոնացիաները ճանաչելու և ներկայացնելու կարողություններ:
4. Զարգացնել երաժշտությունից ստացած տպավորությունները տարբեր ձևերով ներկայացնելու կարողություն:
5. Արժևորել երաժշտության և կյանքի կապը:
	Ուղղորդող հարցեր
1. Ինչի՞ մասին է պատմում երաժշտությունը:
2. Ի՞նչ միջոցներով է արտահայտում և նկարագրում երաժշտությունը:

	 Վերջնարդյունքներ
Պարտադիր
1. Տարբերի և ցույց տա արտահայտչական և նկարագրական ինտոնացիաները, մտքերն արտահայտելիս բերի պարզ հիմնավորումներ: Տ7     
2. Ստեղծի երաժշտական նյութին համապատասխան ռիթմական նվագակցություն «բնական» և ռիթմական նվագարաններով:     
3.  Երգի (մենակ կամ խմբով) ժողովրդական և կոմպոզիտորական երգեր ճիշտ կեցվածքով և շնչառությամբ, մաքուր ինտոնացիայով, հստակ ռիթմով, արտահայտիչ
4. Նկարագրի ստեղծագործությունից ստացած իր տպավորությունները գրագետ հայերենով, կապակցված խոսքով, օգտագործի տարբեր եղանակներ թեման պատկերավոր և ընկալելի ներկայացնելու համար: Տ 1, 15.
5. Արժևորի կյանքի ու երաժշտության կապը, ճանաչի իր ազգային և քաղաքացիական պատկանելությունը. ցուցաբերի այլ ազգերի, ավանդույթների, արժեքների նկատմամբ հետաքրքրություն և հարգանք: Տ 29
Լրացուցիչ
1. Տրված քառատողին համապատասխան ստեղծի ռիթմական պատկեր և մեղեդի, դրսևորի տրամաբանական և ստեղծագործական մտածողություն, կարողանա անդրադառնալ ու արձագանքել սեփական և ուրիշների ստեղծած աշխատանքին: Տ8     
2. Համեմատի և բացատրի հակադիր բնույթի ստեղծագործությունները, ճանաչի և համադրի տարբեր զգայարաններով ստացած տեղեկությունները: Տ 2

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Բազմաբնույթ երգեր և ունկնդրվող ստեղծագործություններ՝ արտահայտչական և նկարագրական ինտոնացիաներով, ստեղծագործություններ, որոնք նկարագրում են բնության պատկերներ, երևույթներ, և ստեղծագործություններ, որոնք արտահայտում են մարդկային զգացողություններ, տրամադրություն և այլն:
	1. Ունկնդրել բազմաբնույթ երաժշտական ստեղծագործություններ, մեկնաբանել դրանց բնույթն ու իմաստը:
2. Երգել բազմաբնույթ ստեղծագործություններ և մեկնաբանել դրանց բնույթը:
3. Կատարումներն ուղեկցել երաժշտառիթմական և պարային շարժումներով, հիմնավորել դրանք:
4. Ստեղծել փոքրիկ ինպրովիզացիաներ արտահայտչական և նկարագրական ինտոնացիաներով:
	Անհատներ և հարաբերություններ
Հաղորդակցվելով երաժշտական ստեղծագործություններին՝ սովորողը հասկանում է, թե ո՛վ է ինքը, ինչ է իր համար երաժշտությունը, ինչպիսի երաժշտական նախասիրություններ ունի, ինչպես կարող է ինքնարտահայտվել երաժշտության միջոցով: Արժևորում է երաժշտության և կյանքի կապը, հասկանում է, որ երաժշտությունը կարող է նկարագրել բնության պատկերներ և երևույթներ, արտահայտել մարդկային հույզեր ու զգացմունքներ:

	Միջառարկայական կապեր

	1. Մայրենի - Ներկայացնել հեքիաթի կամ պատմվածքի նկարագրական կամ արտահայտչական մասերը:
2. Կերպարվեստ - Ներկայացնել կերպարվեստի նկարագրող և կամ արտահայտող ժանրերը (բնանկարներ, նատյուրմորտներ, դիմանկարներ):

	Թեմա 2
	Ինչն է միավորում խոսքն ու երաժշտությունը. խոսակցական և երաժշտական ինտոնացիաներ

	Նպատակներ
1. Ձևավորել պատկերացումներ երաժշտական խոսքի վերաբերյալ:
2. Ձևավորել գիտելիքներ երաժշտական խոսքի տարրերի մասին:
3. Ձևավորել երաժշտական և գրական խոսքի տարրերը համեմատելու կարողություն:
4. Զարգացնել երգեցողության կարողություններ:
5. Խթանել հետաքրքրություն կենդանի կատարումների, համերգասրահների ու թանգարանների գործունեության վերաբերյալ:
	 Ուղղորդող հարցեր
1. Ի՞նչ է նշանակում «երաժշտական խոսք»:
2. Կարո՞ղ է խոսքը երաժշտական լինել:


	Վերջնարդյունքներ

	 Պարտադիր
1. Ճանաչի և նկարագրի գրական և երաժշտական խոսքը գրական հայերենով, վերարտադրի պարզ գեղարվեստական և տեղեկատվական տեքստեր, ձևակերպի տեքստի հիմնական գաղափարը: Տ 1
2. Համեմատի և համադրի գրական և երաժշտական խոսքի տարրերը, մտքերն արտահայտելիս բերի պարզ հիմնավորումներ, դրսևորի տրամաբանական և ստեղծագործական մտածողություն, կարողանա անդրադառնալ ու արձագանքել սեփական և ուրիշների ստեղծած աշխատանքին: Տ 1,8
3. Ստեղծի խաղային և հեքիաթային կերպարներ արտահայտիչ երգեցողության միջոցով, շնչառությունը համապատասխանեցնելով երաժշտական ֆրազներին
4.  Ստեղծի երաժշտական նյութին համապատասխան ռիթմական նվագակցություն «բնական» և ռիթմական նվագարաններով:
5.  Նկարագրի ստեղծագործությունից ստացած իր տպավորությունները գրագետ կապակցված խոսքով, օգտագործի տարբեր եղանակներ թեման պատկերավոր և ընկալելի ներկայացնելու համար կամ ներկայացնի գույներով: Տ 15  
6.  Դրսևորի հետաքրքրություն կենդանի կատարումների նկատմամբ և հաճախակի այցելի համերգասրահներ, զբաղվի անհատական կամ խմբային գեղարվեստական գործունեությամբ: Տ 30     
 Լրացուցիչ
1. Ճանաչի տեղեկատվության աղբյուրների ու միջոցների բազմազանությունը, արտահայտի սեփական մտքերը, զգացմունքները, կարիքները և ցանկությունները: Տ 23, 26     

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Տարբեր բնույթի երգեր, երաժշտական ստեղծագործություններ: 
2. Երաժշտական և գրական խոսք:

	1. Ունկնդրել և կատարել տարբեր բնույթի երգեր և երաժշտական ստեղծագործություններ:
2. Որոշել երաժշտական խոսքի տարրերը. Մոտիվ, ֆրազ, նախադասություն, պարբերություն:
3. Որոշել երաժշտական ֆրազները լսողությամբ և նոտաներով, երգերի կատարման ընթացքում շնչառությունը համապատասխանեցնել ֆրազներին:
4. Համեմատել երաժշտական և գրական խոսքը, դրանց տարրերը, նշել ընդհանրությունները և առանձնահատկությունները:
	Օրինաչափություններ
Օրինաչափությունը տեսնելու և ճանաչելու առաջին քայլերից մեկը դասակարգումն է, որն իրականացվում է նմանությունների ու տարբերությունների բացահայտման շնորհիվ: Օրինակ՝ սովորողները հասկանում են, որ խոսակցական և երաժշտական լեզուների զարգացման օրինաչափությունները նման են իրար: Նրանք համեմատում են գրական և երաժշտական խոսքերը, ցույց են տալիս ընդհանրությունները՝ ռիթմը, շեշտը, մոտիվը, ֆրազը, նախադասությունը, պարբերությունը, առոգանությունը և արտահայտչամիջոցների առանձնահատկությունները:

	  Միջառարկայական կապեր

	1. Մայրենի - բացատրել գրական խոսքի և երաժշտական խոսքի ընդհանրությունները և առանձնահատկությունները:

	Թեմա 3
	Մանկական օպերաներ 
Ենթաթեմա 1. Սիմֆոնիկ նվագախումբ և նվագարաններ 

	Նպատակներ
1. Ծանոթացնել մանկական օպերաներին, ուսուցանել հատվածներ:
2. Զարգացնել դրանցից հատվածներ կատարելու և ներկայացնելու կարողություններ:
3. Ձևավորել պատկերացումներ և գիտելիքներ սիմֆոնիկ նվագարանների և նվագախմբի մասին:
4. Ձևավորել պատկերացումներ և գիտելիքներ Ալ. Սպենդիարյանի անվան օպերայի և բալետի թատրոնի ու աշխարհի հանրահայտ օպերային թատրոնների մասին:
5. Ձևավորել կարողություններ թատրոններում պատշաճ վարքագիծ և պահվածք դրսևորելու համար:
6. Նպաստել կենդանի կատարումների նկատմամբ հետաքրքրությունների դրսևորմանը:
7. Արժևորել օպերային արվեստը:
	 Ուղղորդող հարցեր
· 1. Ի՞նչ է թատրոնը:
· 2. Թատրոնի ի՞նչ տեսակներ գիտես:
· 3. Ի՞նչ է նշանակում մանկական օպերան: 
· 4. Ինչպե՞ս պիտի քեզ պահես թատրոնում:


	Վերջնարդյունքներ

	Պարտադիր
1. Բեմականացնի և ստեղծի հեքիաթային կերպարներ մանկական օպերաներից արտահայտիչ երգեցողության և դերասանական հնարների միջոցով, դրսևորի տրամաբանական և ստեղծագործական մտածողություն: Տ 8
2.  Ստեղծի երաժշտական նյութին համապատասխան ռիթմական նվագակցություն «բնական» և ռիթմական նվագարաններով,      
3. Երգի (մենակ կամ խմբով) հատվածներ մանկական օպերաներից ճիշտ կեցվածքով և շնչառությամբ, մաքուր ինտոնացիայով, հստակ ռիթմով, արտահայտիչ, հետևելով խմբավարի շարժումներին:
4. Նկարագրի ունկնդրվող ստեղծագործությունից ստացած իր տպավորությունները գրագետ հայերենով, կապակցված խոսքով, նկարելով կամ գույներով: Տ 1     
5. Դրսևորի հետաքրքրություն կենդանի կատարումների նկատմամբ և հաճախակի այցելի համերգասրահներ, դրսևորի համապատասխան պահվածք և պատշաճ վերաբերմունք, կարևորի իր առօրյան կազմակերպելու անհրաժեշտությունը: Տ 27     
 Լրացուցիչ
1. Զբաղվի անհատական կամ խմբային գեղարվեստական գործունեությամբ, դրսևորի իր մտավոր և ֆիզիկական կարողությունները շարունակաբար զարգացնելու վարքագիծ: Տ 30, 33     
2. Արժևորի օպերային արվեստը, կարևորի իր առօրյան կազմակերպելու անհրաժեշտությունը` ժամանակ տրամադրելով հանգստին: Տ 27
3. Ներկայացնի սիմֆոնիկ նվագախմբի կառուցվածքը՝ նվագարանների խմբերը, ճանաչի տեղեկատվության աղբյուրների ու միջոցների բազմազանությունը: Տ 23     

	
Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հայկական և այլ ազգերի մանկական օպերաներ:
2. Աշխարհի հանրահայտ օպերային թատրոններ:
3.  Սիմֆոնիկ նվագարաններ և նվագախմբեր:

	1. Ունկնդրել (նաև դիտել տեսագրություններ) և արտահայտիչ կատարել մանկական օպերաների հատվածներ:
2. Բնութագրել, մեկնաբանել երաժշտությունը և կատարել համապատասխան երաժշտառիթմական կամ պարային շարժումներ:
3. Ծանոթացնել սիմֆոնիկ նվագարաններին և նվագախմբերին:
4. Բեմադրել հատվածներ մանկական օպերաներից:
5. Զարգացնել երաժշտական ստեղծագործության նկատմամբ հետաքրքրություն և հուզական արձագանք: 
6. Նկարել կամ ներկայացնել տպավորությունները փոքրիկ պատմվածով:
7. Այցելել օպերային թատրոն:
	Անհատական և մշակութային արժեհամակարգ 
Հաղորդակցվելով մանկական օպերաներին՝ սովորողը դրսևորում է ստեղծագործական մոտեցումներ, ինչպես նաև երևակայություն, որով ներկայացնում է տվյալ երաժշտական կերպարը իր պատկերացումներով:


	
Միջառարակայական կապեր

	1. Մայրենի – Գրագետ կապակցված խոսքով ներկայացնել մանկական օպերաների լիբրետտոները:
2. Թատրոն - Բեմադրել մանկական օպերաների հատվածներ:
3. Կերպարվեստ - Ստեղծել մանկական օպերաների հերոսների կամ կատարել բեմական ձևավորումներ:
4. Տեխնոլոգիա - Պատրաստել համապատասխան հագուստներ և պարագաներ: 




	Թեմա 4
	Հայ ազգային- ժողովրդական և հոգևոր ծեսեր, ազգային նվագարաններ
Ենթաթեմա 1. Երաժշտական և գրական խոսքը ժողովրդական ծեսերում

	Նպատակներ
1. Ձևավորել պատկերացումներ հայ ժողովրդական և հոգևոր ծեսերի մասին:
2. Ձևավորել և զարգացնել դրանց նպատակների, բովանդակության, կառուցվածքի և իրականացման վերաբերյալ գիտելիքներ:
3. Ձևավորել ծեսերի ընթացքում կատարվող երգերը, խմբերգերը, շուրջպարերը և խաղերը կատարելու կարողություններ:
4. Ձևավորել հայ ազգային նվագարանների և նվագախմբերի մասին պատկերացումներ և գիտելիքներ:
5. Ուսումնասիրել և խթանել հետաքրքրություն ժողովրդական ծեսերում խոսակցական և երաժշտական ինտոնացիաների վերաբերյալ:
6. Զարգացնել ծեսերը և ժողովրդական ավանդույթները բեմականացնելու կարողություն
7. Արժևորել ժողովրդական ավանդույթները:
	 Ուղղորդող հարցեր 
1. Ի՞նչ է նշանակում ժողովրդական և հոգևոր ծես:
2. Ձեր ընտանիքում կատարո՞ւմ եք որևէ ծես կամ ծիսական արարողություն:

	Վերջնարդյունքներ

	 Պարտադիր
1. Ճանաչի և ներկայացնի ժողովրդական և հոգևոր ծեսերը և ծիսական երաժշտությունը, ճանաչի իր ընտանեկան, ազգային պատկանելությունը. ցուցաբերի ազգային, ավանդույթների, արժեքների նկատմամբ հետաքրքրություն և հարգանք: Տ 29     
2. Բեմականացնի ժողովրդական ծեսերի հատվածներ և ստեղծի հետաքրքրաշարժ երաժշտական կերպարներ  արտահայտիչ երգեցողության և դերասանական հնարների միջոցով, դրսևորի տրամաբանական և ստեղծագործական մտածողություն: Տ 8
3. Ստեղծի ընկերական հարաբերություններ, լսի, հասկանա, ապրումակցի, քաջալերի և աջակցի մյուսներին, համագործակցի տարբեր ձևաչափերով, դրսևորի դրական վերաբերմունք: Տ24
4. Երգի (մենակ կամ խմբով) ժողովրդական և հոգևոր տարբեր ծեսերի երգեր ճիշտ կեցվածքով և շնչառությամբ, մաքուր ինտոնացիայով, հստակ ռիթմով, արտահայտիչ:
5. Բացատրի, վերլուծի և մեկնաբանի ծեսերի բովանդակությունը, կառուցվածքը, ներկայացման ձևը, կատարի ծեսին համապատասխան պարեր և շուրջպարեր, ցուցաբերի հուզական արձագանք, ճանաչի և համադրի տարբեր զգայարաններով ստացած տեղեկությունները: Տ 25
6. Ներկայացնի ազգային նվագախմբերը և նվագարանները:
7. Ճանաչի իր հայրենիքը, ներկայացնի տեղեկություններ հայկական մշակույթի, պետական և ավանդական տոների հիմնական բովանդակության մասին: Տ 16,17
Լրացուցիչ
1. Նկարագրի ծիսական ավանդույթների փոփոխությունները մեր օրերում, ճանաչի իր ընտանեկան, ազգային և քաղաքացիական պատկանելությունը. ցուցաբերի ազգային, ավանդույթների, արժեքների նկատմամբ հետաքրքրություն և հարգանք: Տ 25
2. Արժևորի ժողովրդական և հոգևոր ծեսերի դերը ժողովուրդների հասարակական, մշակութային և պատմական համատեքստում, բացատրի, որ ինքը, ուսումնասիրելով հայ ազգային երաժշտությունը, դառնում է նրա կրողը, պահպանողը և սերունդներին փոխանցողը։

	Թեմայի բովանդակությունը
	 Առաջարկվող գործունեության ձևեր
	Խաչվող հասկացություններ

	1. Հայ ժողովրդական և հոգևոր ծեսեր:
2. Խոսակցական և երաժշտական ինտոնացիաները ժողովրդական ծեսերում: 
3. Ժողովրդական ավանդույթներ, տոնախմբություններ:
4. Հայ ազգային նվագարաններ և նվագախմբեր:

	1. Ուսումնասիրել ժողովրդական և հոգևոր ծեսերը:
2. Նկարագրել ժողովրդական ավանդույթները և բացատրել դրանց նպատակը: 
3. Սովորել և կատարել տարբեր ծիսական երգեր, պարերգեր, շուրջպարեր և խաղեր:
4. Նկարագրել դրանցից ստացած տպավորությունները և ներկայացնել գույներով կամ նկարելով: 
5. Բեմադրել ծեսերի հատվածներ:
6. Ներկայացնել ծեսի ընթացքում օգտագործվող ազգային նվագարանները:
7. Արժևորել ժողովրդական արվեստը:

	Անհատներ և հարաբերություններ 
Հաղորդակցվելով ազգային արվեստի ավանդույթներին, ժողովրդական ծեսերին՝ սովորողը հասկանում է, թե ո՛վ է ինքը, ինչ արմատներ ունի, ինչպիսի երաժշտական նախասիրություններ ունի, ինչպես կարող է ինքնարտահայտվել ազգային ծիսական երգերի միջոցով: Կարևորը՝ հասկանա, որ ազգային երաժշտությունն իր կյանքի և առօրյայի անբաժանելի մասն է: 

Անհատական և մշակութային արժեհամակարգ 
Մասնակցելով ծիսական արարողությունների բեմադրմանը՝ սովորողը դրսևորում է ստեղծագործական հմտություններ, ներկայացնում է ազգային ավանդույթները ուրույն մեկնաբանությամբ, դերասանական հնարներով, ազգային պարերով, խաղերով և այլն:

	Միջառարկայական կապեր

	1. Մայրենի – Ներկայացնել հայ ժողովրդական ավանդույթները, ծեսերը գրագետ, կապակցված խոսքով:
2. Կերպարվեստ – Ստեղծել և ձևավորել ծիսական պարագաներ:      
3. Ես և շրջակա միջավայրը - Ներկայացնել բնության երևույթների և ժողովրդական ծեսերի կապը:     
4. Տեխնոլոգիա - Պատրաստել ծիսական հագուստներ և պարագաներ:     



4-ՐԴ ԴԱՍԱՐԱՆ

	Թեմա 1
	Հայ ազգային երաժշտություն 

	Նպատակներ
1. Խորացնել և զարգացնել գիտելիքներ հայ ազգային երաժշտության, նրա տեսակների մասին:
2. Ներկայացնել Կոմիտասին՝ որպես ազգային կոմպոզիտորական դպրոցի հիմնադիր:
3. Զարգացնել ազգային երաժշտությունը ճանաչելու, ուսումնասիրելու, նմուշները կատարելու և ներկայացնելու կարողություններ:
4.  Զարգացնել ազգային պարեր կամ պարային տարրեր կատարելու կարողություն:
5. Զարգացնել հայ ազգային երաժշտության նկատմամբ հատուկ վերաբերմունք՝ սեր, հարգանք, հպարտություն դրսևորելու կարողություն:
6. Արժևորել ազգային երաժշտական արվեստը:
	 Ուղղորդող հարցեր
1. Ի՞նչ է նշանակում ազգային երաժշտություն:
2. Ի՞նչ նշանակություն ունի ազգային երաժշտությունը քո կյանքում:
3. Ազգային երաժշտության ո՞ր տեսակն է քեզ ավելի հոգեհարազատ:

	Վերջնարդյունքներ

	Պարտադիր
1. Երգի (մենակ կամ խմբով) հայ ժողովրդական և կոմպոզիտորական երգեր ճիշտ կեցվածքով և շնչառությամբ, մաքուր ինտոնացիայով, հստակ ռիթմով, արտահայտիչ, կատարումն ուղեկցի պարային կամ ռիթմական շարժումներով:
2. Արտահայտիչ երգեցողության և դերասանական հնարների միջոցով ստեղծի ազգային երաժշտության հետաքրքիր կերպարներ, դրսևորի տրամաբանական և ստեղծագործական մտածողություն: Տ 8
3.  Ճանաչի իր ընտանեկան, ազգային ավանդույթները, ցուցաբերի դրանց նկատմամբ հետաքրքրություն և հարգանք, զբաղվի անհատական կամ խմբային գեղարվեստական գործունեությամբ: Տ 29, 30
4. Ընկալի և վերլուծի ստեղծագործությունը, մեկնաբանի իր հույզերն ու ապրումները, հիմնավորի կատարած ռիթմական կամ պարային շարժումները, մտքերն արտահայտելիս բերի պարզ հիմնավորումներ: Տ 7
5. Դրսևորի հետաքրքրություն կենդանի կատարումների նկատմամբ, այցելի համերգասրահներ և թանգարաններ: 
6. Արժևորի ազգային երաժշտությունը, ճանաչի և հարգի Հայաստանի Հանրապետության պետական խորհրդանիշները և ներկայացնի պետական և ավանդական տոների հիմնական բովանդակությունը. 
Լրացուցիչ
1. Համեմատի հայ հոգևոր, ժողովրդական, կոմպոզիտորական և ժամանակակից երաժշտական ստեղծագործությունները, ընդգծի ընդհանրություններն ու առանձնահատկությունները, ճանաչի և համադրի տարբեր զգայարաններով ստացած տեղեկությունները, հիմնավորի իր նախասիրությունները: Տ 25:
2. Համատեղ կամ ինքնուրույն իրականացնի պարզ հետազոտական աշխատանքներ, անի եզրահանգումներ՝ հիմնվելով ստացված տվյալների վրա, փաստերն օգտագործի իր գաղափարները հիմնավորելու համար և ներկայացնի ստացված արդյունքը: Տ12
3. Ստեղծի ընկերական հարաբերություններ, լսի, հասկանա, ապրումակցի, քաջալերի և աջակցի մյուսներին, համագործակցի տարբեր ձևաչափերով, դրսևորի դրական վերաբերմունք, ձգտի կոնֆլիկտների խաղաղ լուծմանը: Տ 24.
4. Դառնա ազգային արժեքների կրողը, պահպանողը և սերունդներին փոխանցողը: Տ17 

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Հայ ազգային երաժշտություն:
2. Հայ ժողովրդական ծիսական երգեր, պարեր ու խաղեր:
3. Հայ հոգևոր երգեր:
4. Հայ կոմպոզիտորական երգեր:

	1. Ունկնդրել, վերլուծել, մեկնաբանել հայ ազգային երաժշտությունը:
2. Սովորել և կատարել հայ ժողովրդական, ծիսական, հոգևոր և կոմպոզիտորական երգերը
3. Կատարումներն ուղեկցել երաժշտառիթմական և ազգային պարային շարժումներով կամ ամբողջական պարերով:
4. Բեմականացնել ազգային ծեսերը և կատարել համապատասխան երգեր, պարեր և խաղեր:
5. Կատարել ուսումնասիրություններ, հետազոտական և նախագծային աշխատաններ ազգային երաժշտության թեմաներով:
	Անհատներ և հարաբերություններ
Ուսումնասիրելով հայ ազգային երաժշտությունը սովորողը հասկանում է, թե ո՛վ է ինքը, ինչ արմատներ ունի, ինչ է իր համար ազգային երաժշտությունը, ինչպիսի երաժշտական նախասիրություններ ունի, ինչպես կարող է ինքնարտահայտվել ազգային երաժշտության միջոցով, ի՞նչ դեր ունի այն իր կյանքում: Կարևորը՝ բացատրի, որ ուսումնասիրելով հայ ազգային երաժշտությունը՝ դառնում է նրա կրողը, պահպանողը և սերունդներին փոխանցողը:

	Միջառարկայական կապեր

	1. Մայրենի - Գրագետ կապակցված խոսքով ներկայացնել հայ ժողովրդական հեքիաթներ, ավանդապատումներ, պատմվածքներ, որոնք հետագայում հիմք են դարձել ազգային երաժշտության համար:
2. Կերպարվեստ - Ներկայացնել հայ ազգային կերպարվեստի նմուշները:
3. Պարարվեստ - կատարել հայկական ժողովրդական պարեր:
4. Թատրոն - բեմականացնել ազգային ծեսեր: 
5. Տեխնոլոգիա - պատրաստել ազգային ծիսական պարագաներ:
6. Ֆիզկուլտուրա - ներկայացնել հայ ազգային, ծիսական խաղերը:




	Թեմա 2
	Մշակութային բազմազանություն 
Երաժշտությունը՝ որպես միջմշակութային հաղորդակցության միջոց:

	Նպատակներ
1. Ձևավորել պատկերացումներ մշակութային բազմազանության մասին:
2. Ձևավորել և խթանել հետաքրքրություն այլ ժողովուրդների երաժշտական արվեստի նկատմամբ:
3. Ձևավորել այլ ժողովուրդների երաժշտությունն ունկնդրելու, սեփական տպավորությունները ներկայացնելու և մեկնաբանելու կարողություններ:
4. Զարգացնել երաժշտությունը՝ որպես միջմշակութային հաղորդակցության միջոց ընկալելու և ներկայացնելու կարողությունը:
5. Ձևավորել երաժշտության միջոցով տարբեր ժողովուրդների մշակույթը, կենցաղը, սովորությունները, ավանդույթները բնութագրելու կարողություններ:
6. Ձևավորել այլ մշակույթների նկատմամբ հարգանք և հանդուրժողականություն:
7. Արժևորել մշակութային բազմազանությունը:
	 Ուղղորդող հարցեր
1. Ի՞նչ է նշանակում մշակութային բազմազանություն:
2. Այլ ժողովուրդների երաժշտությունը ունկնդրելու և հասկանալու համար պե՞տք է արդյոք իմանալ նրանց լեզուն: 
3. Հաճա՞խ ես շփվում այլ ժողովուրդների երաժշտության և ընդհանրապես արվեստի հետ:

	Վերջնարդյունքներ

	Պարտադիր
1. Երգի (մենակ կամ խմբով) տարբեր ժողովուրդների ժողովրդական և կոմպոզիտորական երգեր ճիշտ կեցվածքով և շնչառությամբ, մաքուր ինտոնացիայով, հստակ ռիթմով, արտահայտիչ, 
2. Կատարումն ուղեկցի պարային կամ ռիթմական շարժումներով:
3. Ընկալի և վերլուծի ունկնդրվող ստեղծագործությունը, մեկնաբանի իր հույզերն ու ապրումները, հիմնավորի կատարած ռիթմական կամ պարային շարժումները, ճանաչի և համադրի տարբեր զգայարաններով ստացած տեղեկությունները: Տ 25
4. Ընկալի և մեկնաբանի երաժշտությունը որպես «միջմշակութային հաղորդակցության միջոց», որպես «համամարդկային լեզու» եզրույթները, մտքերն արտահայտելիս բերի պարզ հիմնավորումներ, կատարի ընդհանրացումներ: Տ 7 
5. Արժևորի մշակութային բազմազանությունը
Լրացուցիչ
1. Համատեղ կամ ինքնուրույն իրականացնի պարզ հետազոտական աշխատանքներ տվյալ թեմայով, անի եզրակացություններ հիմնվելով ստացված տվյալների և դիտարկումների վրա: Տ. 12 




	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Տարբեր ժողովուրդների երաժշտություն:
2. Ժողովրդական և կոմպոզիտորական ստեղծագործություններ:
3. Դասական և ժամանակակից ստեղծագործություններ: 

	1. Ունկնդրել, բնութագրել և մեկնաբանել այլ ժողովուրդների ժողովրդական և կոմպոզիտորական ստեղծագործությունները:
2. Սովորել և կատարել այլ ժողովուրդների երգերը:
3. Կատարումներն ուղեկցել ռիթմական և պարային շարժումներով:
4. Համեմատել տարբեր ժողովուրդների երաժշտությունը, ցույց տալ դրանց ընդհանրություններն ու առանձնահատկությունները:
5. Ուսումնասիրություններ, հետազոտական և նախագծային աշխատանքներ:
	Կողմնորոշում ժամանակի և տարածության մեջ
Սովորողներն ուսումնասիրում են տարբեր ժողովուրդների երաժշտական արվեստը, ծանոթանում են նրանց կենցաղին, ապրած ժամանակաշրջանին, սովորույթներին, ազգային առանձնահատկություններին: Հասկանում են, որ երաժշտությունը համամարդկային «լեզու» է, այն վերացնում է մարդկանց միջև բոլոր սահմանները, նպաստում է ժողովուրդների մերձեցմանը:

	Միջառարկայական կապեր

	1. Մայրենի -Ներկայացնել մշակութային բազմազանության իմաստը գրագետ, կապակցված խոսքով,:
2. Կերպարվեստ - Ներկայացնել այլ ժողովուրդների կերպարվեստի նմուշներ:


 


ՀԻՄՆԱԿԱՆ ԾՐԱԳԻՐ
ՀԻՆԳԵՐՈՐԴ ԴԱՍԱՐԱՆ

	Թեմա 1. Երաժշտության և արվեստի մյուս տեսակների փոխառնչությունները, գեղարվեստական կերպար

	Ենթաթեմա 1. Երաժշտություն և գրականություն,
երաժշտական ժանրեր՝ խմբերգ, ռոմանս, կանտատ և այլն, երաժշտական և գրական կերպարներ

	Նպատակներ 
1. Ձևավորել պատկերացումներ և գիտելիքներ երաժշտության և արվեստի մյուս տեսակների փոխառնչությունների մասին:
2.  Ձևավորել պատկերացումներ և գիտելիքներ արվեստի տարբեր տեսակների գեղարվեստական կերպարների մասին:
3. Զարգացնել գեղարվեստական կերպարներին հուզական արձագանք և ապրումակցում դրսևորելու հմտություն:
4. Ձևավորել երաժշտության և գրականության կապից առաջացած ժանրերը կատարելու, ներկայացնելու և վերլուծելու հմտություններ:
5. Արժևորել ազգային և համաշխարհային երաժշտական արվեստի ստեղծագործությունների բարձրարվեստ կատարումները:
	 Ուղղորդող հարցեր
1. Ի՞նչ է արվեստը:
2. Արվեստի ո՞ր տեսակներին ես ծանոթ և ո՞րն է քեզ ավելի հետաքրքրում:
3. Ի՞նչ է նշանակում գեղարվեստական կերպար:
4. Ո՞ր առարկայի համատեքստում ես հանդիպել կերպարներին:
5. Հաճախո՞ւմ ես արվեստի որևէ խմբակ:
6. Հաճախե՞լ ես որևէ համերգասրահ:

	Վերջնարդյունքներ

	 Պարտադիր
1. Ուրիշների հետ համատեղ կամ ինքնուրույն ստեղծի փոքրիկ սահիկաշար, տեսանյութ, մշակի և իրականացնի նախագծեր, արվեստի տարբեր տեսակների և դրանց փոխառնչությունների մասին, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28
2. Դրսևորի հուզական արձագանք և ապրումակցում երաժշտության և գրականության կապից առաջացած գեղարվեստական կերպարների նկատմամբ, վերլուծի և ընկալի տարբեր բնույթի երաժշտական կերպարները, դրանց հիմնական գաղափարը: Հ 1
3. Ուսումնասիրի երաժշտության և գրականության կապից առաջացած տարբեր ժանրերի ստեղծագործություններ և ներկայացնի գրավոր (օրինակ՝ էսսե) կամ բանավոր նյութ, դրանց ունկնդրումից ստացած իր տպավորությունների, հեղինակների, կատարողների մասին, ազատ զրուցի իրեն հետաքրքրող թեմաների մասին, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք, կիրառի ոչ վերբալ հաղորդակցման տարատեսակ միջոցներ: Հ 2 
4. Երգի (մենակ կամ խմբով) երգեր, ռոմանսներ և խմբերգեր մաքուր ինտոնացիայով, հստակ ռիթմով, նրբերանգներով, զարգացնելով մեղեդային գիծը:
5. Վերլուծի երաժշտական նյութը, որոշի, թե, որ արտահայտչամիջոցների կիրառման շնորհիվ է հեղինակը ներկայացրել իր մտահղացումը, արտահայտի, հիմնավորի և պաշտպանի սեփական տեսակետը և դիրքորոշումը: Հ 31 
6. Ազգային երաժշտության իմացությունն օգտագործի իր երկրի պատմությունը, մշակույթը, ազգային արժեքները ներկայացնելու և մեկնաբանելու համար: 
Լրացուցիչ
1. Կարևորի արվեստի կերպարի ներգործության ուժը մարդու զգացմունքների և գիտակցության վրա:
2. Արժևորի ազգային և համաշխարհային հայտնի կատարողների և նվագախմբերի արվեստը, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30
3. Դրսևորի մշակութային ընկալման և արժևորման կարողություններ, ճանաչի  և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: Հ 42, 45

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Արվեստը և նրա տեսակները:
2. Երաժշտության և գրականության կապը:
3. Այդ կապից առաջացած երաժշտական ժանրերը:
	1. Ուսումնասիրել արվեստի տեսակների փոխառնչությունը:
2. Ունկնդրել և կատարել տարբեր բնույթի և տեսակի երաժշտական ստեղծագործություններ և ներկայացնել երաժշտական կերպարները:
3. Վերլուծել և մեկնաբանել գեղարվեստական կերպարները:
4. Ներկայացնել շրջակա միջավայրում որևէ պատմական հուշարձանին համապատասխան երաժշտական ստեղծագործություն և վերլուծել կերպարը:
5. Ներկայացնել երաժշտության և գրականության կապից առաջացած երաժշտական ժանրերը, վերլուծել բովանդակության ընդհանրությունները և արտահայտչամիջոցների առանձնահատկությունները:
	Օրինաչափություն
Արվեստի տարբեր տեսակների գեղարվեստական կերպարների օրինաչափության դիտարկում:


	Միջառարկայական կապեր

	1. Մայրենի - կառուցի հայերեն գրագետ բանավոր և գրավոր խոսք, համեմատի գրական և երաժշտական կերպարները, ընդգծի առանձնահատկությունները և ընդհանրությունները:
2. Իմ հայրենիքը - Ներկայացնի երաժշտության անդրադարձը պատմական հայտնի կերպարներներին:
3. Կերպարվեստ - Շրջակա միջավայրում, որևէ մշակութային հուշարձանին կամ արձանին համապատասխան երաժշտական
ստեղծագործության ներկայացում և կերպարի վերլուծություն:

	Ենթաթեմա 2

	Երաժշտություն և կերպարվեստ, երաժշտական և կերպարվեստի կերպարներ 

	Նպատակներ
1. Ձևավորել պատկերացումներ երաժշտության և կերպարվեստի փոխառնչության մասին («պատկերավոր» երաժշտություն և «հնչող» նկարներ):
2. Ձևավորել երաժշտության և կերպարվեստի փոխառնչությունն ուսումնասիրելու և մեկնաբանելու հմտություններ:
3. Ձևավորել երաժշտության և կերպարվեստի համանուն կամ նույն բնույթի, բովանդակության ստեղծագործությունները և դրանց արտահայտչամիջոցները համեմատելու, ընդհանրությունները և առանձնահատկություններն ընդգծելու հմտություններ:
4. Արժևորել երաժշտության և կերպարվեստի փոխառնչությունը: 
	Ուղղորդող հարցեր
1. Ի՞նչ կապ կարող է լինել երաժշտության և կերպարվեստի միջև:
2. Կարո՞ղ ես համեմատել երաժշտության նրբերանգները կերպարվեստի գույների երանգների հետ:


	Վերջնարդյունքներ

	Պարտադիր
1. Ինքնուրույն կամ խմբով ստեղծի փոքրիկ սահիկաշար կամ տեսանյութ երաժշտության և կերպարվեստի փոխառնչության, միևնույն բովանդակության ստեղծագործությունների արտահայտչամիջոցների ընդհանրությունների և առանձնահատկությունների մասին, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30 
2. Դրսևորի երաժշտական գիտելիքներ և հմտություններ՝ կերպարվեստի կերպարները զգալու, հասկանալու, և երաժշտական կերպարների հետ համեմատելու համար, գնահատի իր և ուրիշների կարծիքն ու փաստարկները, վերլուծի պատճառահետևանքային կապերը: Հ 25
3. Վերլուծի և մեկնաբանի «պատկերավոր» երաժշտություն և «հնչող» նկարներ հասկացությունները, ցուցաբերի հուզական արձագանք, իր տպավորությունները ներկայացնի գրավոր (փոքրիկ էսսեով) կամ բանավոր, ստանա, վերլուծի, գնահատի և ներկայացնի անհրաժեշտ տվյալներ: Հ 29
4. Վերլուծի և համեմատի, թե երաժշտության և կերպարվեստի ո՞ր արտահայտչամիջոցների կիրառման շնորհիվ են հեղինակները ներկայացրել իրենց մտահղացումները: 
5. Ներկայացնի հայ կերպարվեստի ականավոր ներկայացուցիչներին, ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: Հ 44
Լրացուցիչ
1. Մեկնաբանի մարդկության զարգացման փուլերի ազդեցությունը նոր ժանրերի, ոճերի առաջացման վրա, դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ: Հ 42
2. Ազգային երաժշտության և կերպարվեստի իմացությունն օգտագործի իր երկրի պատմությունը, մշակույթը, ազգային արժեքները ներկայացնելու և մեկնաբանելու համար:
3. Ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: Հ 45

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Երաժշտություն և կերպարվեստ: 
2. Դրանց ընդհանրությունները և առանձնահատկությունները:
3. Դրանցում առկա գեղարվեստական կերպարները և նրանց զարգացումը: 

	1. Համեմատել երաժշտության և կերպարվեստի արտահայտչամիջոցները:
2. Ունկնդրել տարբեր ստեղծագործություններ և դիտել դրանց համապատասխան կերպարվեստի ստեղծագործություններ:
3. Վերլուծել և մեկնաբանել արվեստի այս երկու տեսակների փոխկապվածությունը:
4. Տրված երաժշտական կերպարին համապատասխան ստեղծել նկարչական կերպար: 
5. Ներկայացնել և վերլուծել շրջակա միջավայրում որևէ պատմական հուշարձանին համապատասխան երաժշտական ստեղծագործությունը:
	Օրինաչափութուն
Երաժշտության և կերպարվեստի գեղարվեստական կերպարների օրինաչափության դիտարկում:

Կառուցվածք և գործառույթ
Գործառույթը կառուցվածքից բխող գործունեություն է: Փոխվում է կառուցվածքը, փոխվում են նաև դրանից բխող գործառույթները, կառուցվածքով և արտահայտչամիջոցներով են պայմանավորված արվեստի ստեղծագործությունների շատ գործառույթներ: 

	Միջառարկայական կապեր

	1. Մայրենի - Ներկայացնել երաժշտության և կերպարվեստի կապը գրագետ հայերենով, կապակցված խոսքով:
2. Կերպարվեստ - Պատկերել երաժշտական ստեղծագործությունից ստացած տպավորությունները և զգացողությունները:




	Ենթաթեմա 3

	Երաժշտություն և պարարվեստ. ժողովրդական, դասական, ժամանակակից պարեր, երաժշտական և պարային կերպարներ

	Նպատակները
1. Ձևավորել երաժշտության և պարարվեստի փոխառնչության մասին պատկերացումներ: 
2.  Ձևավորել և զարգացնել երաժշտության և պարարվեստի փոխկապվածությունը ուսումնասիրելու և մեկնաբանելու հմտություններ: 
3. Ձևավորել պարային երաժշտություն և տարբեր ժանրերի պարային շարժումներ կատարելու, ներկայացնելու, համեմատելու և դրանց համապատասխանությունը մեկնաբանելու հմտություններ: 
4.  Արժևորել պարարվեստի ազգային և համաշխարհային հայտնի կատարողների արվեստը: 
	 Ուղղորդող հարցեր
1. Ի՞նչ տեղ ունի պարը քո կյանքում:
2. Երաժշտություն ունկնդրելիս հաճա՞խ ես պարում:
3. Կարո՞ղ ես պարել առանց երաժշտության:




	Վերջնարդյունքներ

	 Պարտադիր
1. Ուրիշների հետ համատեղ կամ ինքնուրույն ստեղծի փոքրիկ սահիկաշար, տեսանյութ, մշակի և իրականացնի նախագծեր երաժշտության և պարարվեստի կապի մասին, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28
2. Վերլուծի, թե երաժշտության և պարարվեստի արտահայտչամիջոցներից ո՞րի կիրառման շնորհիվ են հեղինակները ներկայացրել իրենց մտահղացումները, երաժշտության բնույթի և պարային շարժումների համապատասխանությունը, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ, արտահայտի, հիմնավորի և պաշտպանի սեփական տեսակետը և դիրքորոշումը: Հ 30, 31
3. Ներկայացնի հայ պարարվեստի հայտնի ներկայացուցիչներին, ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: Հ 45
4. Ազգային երաժշտության և պարարվեստի իմացությունն օգտագործի իր երկրի պատմությունը, մշակույթը, ազգային արժեքները ներկայացնելու և մեկնաբանելու համար: 
Լրացուցիչ
1. Ներկայացնի և հիմնավորի տարբեր ժանրերի պարային և երաժշտական կերպարների առանձնահատկությունները, ցուցաբերի հուզական արձագանք, իր տպավորությունները ներկայացնի փոքրիկ էսսեով։ 
2. Դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ: Հ 42
3. Արժևորի բարձրարվեստ պարային կատարումները, ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: Հ 44

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Երաժշտության և պարարվեստի կապը:
2. Դրանց ընդհանրությունները և առանձնահատկությունները:
3. Ժողովրդական, դասական և ժամանակակից պարեր:
4. Երաժշտական և պարային կերպարներ
	1. Ունկնդրել և դիտել պարային երաժշտություն: 
2. Կատարել պարային շարժումներ կամ ամբողջական պարեր: 
3. Դիտել տեսաերիզներ պարային խմբերի ելույթներից:
4. Վերլուծել և մեկնաբանել երաժշտության և պարարվեստի կապը:
	Օրինաչափություններ
Երաժշտության և պարարվեստի գեղարվեստական կերպարների օրինաչափության դիտարկում:

Կառուցվածք և գործառույթ
Գործառույթը կառուցվածքից բխող գործունեություն է: Կառուցվածքով և արտահայտչամիջոցներով են պայմանավորված արվեստի ստեղծագործությունների շատ գործառույթներ: 

	Միջառարկայական կապեր
1. Մայրենի - Կազմի գրագետ բանավոր և գրավոր խոսք ներկայացնելու համար պարարվեստի և երաժշտության փոխառնչությունները:
2. Պարարվեստ - Համեմատի ժողովրդական, դասական և ժամանակակից պարային շարժումները և երաժշտությունը:

	Թեմա 4
	Կինոյի և թատրոնի երաժշտություն, երաժշտությունը լրատվամիջոցներում՝ գովազդներում, հեռուստահաղորդումներում, երաժշտությունը և համակարգիչը

	Նպատակներ
1. Ձևավորել և զարգացնել գիտելիքներ թատրոնի և կինոյի երաժշտության մասին:
2. Ձևավորել և զարգացնել գիտելիքներ հեռուստահաղորդումների և գովազդների երաժշտության մասին: 
4. Ձևավորել գիտելիքներ դրանց նպատակի, միջոցների, բնույթի, կառուցվածքի մասին: 
5. Ձևավորել դրանք կատարելու, վերլուծելու և մեկնաբանելու հմտություններ: 
3.  Ձևավորել ու զարգացնել քննադատական մտածողություն և գնահատող վերաբերմունք դրանց նկատմամբ:
4. Կարևորել նոր տեխնոլոգիաների դերը երաժշտության կատարման և տարածման գործում:
5. Արժևորել թատրոնի, կինոյի, հեռուստահաղորդումների և գովազդների բարձրորակ երաժշտական ձևավորումները:
	Ուղղորդող հարցեր
1. Ի՞նչ նշանակություն ունի երաժշտությունը թատրոնի, կինոյի, հեռուստահաղորդումների և գովազդների համար:
2. Հրապուրվու՞մ ես հեռուստահաղորդումների և գովազդների երաժշտությամբ:
3. Կա՞ թատրոնի կամ կինոյի երաժշտություն, որը հաճախ կատարվում է համերգասրահներում:
4. Ունե՞ս նախընտրած սաունդթրեքներ:

	Վերջնարդյունքներ

	 Պարտադիր
1. Երգի (մենակ կամ խմբով) երգեր և խմբերգեր կինոերաժշտությունից կամ թատերական ներկայացումների համար ստեղծված երաժշտությունից մաքուր ինտոնացիայով, հստակ ռիթմով, նրբերանգներով, զարգացնելով մեղեդային գիծը, հետևելով նվագակցությանը և խմբավարի շարժումներին, դրսևորի բաց և դրական վերաբերմունք այլոց հանդեպ, համագործակցի և հաղորդակցվի տարբեր ձևաչափերով: Հ 34 
2. Վերլուծի թատերական և կինոերաժշտությունը, որոշի, թե ինչպես է երաժշտությունը նպաստում դրանց հիմնական գաղափարի բացահայտմանը և որ արտահայտչամիջոցների կիրառման շնորհիվ է հեղինակը ներկայացրել իր մտահղացումը, գնահատի իր և ուրիշների կարծիքն ու փաստարկները, վերլուծի պատճառահետևանքային կապերը: Հ 24, 25 
3. Մեկնաբանի որևէ հեռուսահաղորդմանը կամ գովազդին ուղեկցող երաժշտության համապատասխանությունը թեմային, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28 
4. Արժևորի երաժշտության դերը կինոյի, թատերական ներկայացումների, հեռուստահաղորդումների և գովազդների մեջ:
Լրացուցիչ
1. Ներկայացնի նոր տեխնոլոգիաների դերը երաժշտական արվեստի նոր ուղղությունների առաջացման և զարգացման գործընթացում, և արժևորի դրանց միջոցով ստեղծված երաժշտական կերպարի ներգործության ուժը մարդու զգացմունքների և գիտակցության վրա:
2. Մեկնաբանի մարդկության զարգացման փուլերի ազդեցությունը երաժշտական նոր ժանրերի, ոճերի, ուղղությունների առաջացման վրա, ստանա, վերլուծի, գնահատի և ներկայացնի անհրաժեշտ տվյալներ, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 29, 30

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Թատրոնի, կինոյի, հեռուստահաղորդումների, գովազդների երաժշտություն:
2. Դրանց տեսաերիզների դիտում:
3. Դրանց համերգային կատարումներ: 

	1. Ունկնդրել կամ դիտել տեսանյութեր թատրոնի, կինոյի, հեռուստահաղորդումների և գովազդների երաժշտություն:
2. Կատարել, վերլուծել և մեկնաբանել դրանք:
3.  Կազմակերպել քննարկումներ, ցուցաբերել քննադատական վերաբերմունք:
4. Արժևորել դրանց կարևորությունն արվեստի այդ տեսակների իմաստը, հիմնական գաղափարն ավելի տպավորիչ դարձնլու համար:
	Անհատական և մշակութային արժեհամակարգ 
Մշակույթի բարձրարժեք ստեղծագործությունների հետ հաղորդակցվելու միջոցով գաղափարների, համոզմունքների, արժեքների զգացողությունների, մշակութային դրսևորումների արժևորում:

	Միջառարկայական կապեր

	1. Մայրենի – Գեղեցիկ, գրական հայերենով վերլուծել ուսուցանվող ստեղծագործությունների սցենարները և սյուժեները:
2. Թատրոն - Վերլուծել թատերական երաժշտության դերն ու նշանակությունը, ընդգծել և ներկայացնել արվեստի տարբեր ճյուղերի նպատակների, սկզբնաղբյուրների ընդհանրությունը և արտահայտչամիջոցների առանձնահատկությունները:
3. Կինո- Վերլուծել երաժշտության՝ սաունդթրեքի համապատասխանությունը կինոյի սցենարին:
4. Մեդիաարտ – Վերլուծել և մեկնաբանել հեռուստածրագրերի, հաղորդումների, գովազդների երաժշտության գաղափարը, համապատասխանությունը հաղորդման թեմային, դրսևորել գնահատող վերաբերմունք:
5. Կերպարվեստ - Մեկնաբանել բեմական ձևավորումների դերն ու նշանակությունն արվեստի տվյալ ստեղծագործության մեջ:






6-ՐԴ ԴԱՍԱՐԱՆ 

	Թեմա 1.
	Համալիր արվեստներ
Օպերա, բալետ (դասական, ազգային, ժամանակակից.)

	Նպատակներ
1. Զարգացնել ազգային և համաշխարհային օպերային և բալետային արվեստների վերաբերյալ գիտելիքներ: 
2. Զարգացնել դրանցից հատվածներ կատարելու, վերլուծելու, մեկնաբանելու, բեմադրելու հմտություններ: 
3. Զարգացնել հմտություններ դրանց ունկնդրումից կամ դիտումից ստացած տպավորությունները մեկնաբանելու համար:
4. Ձևավորել այդ ժանրերի նկատմամբ հատուկ վերաբերմունք՝ հետաքրքրասիրության դրսևորում, համերգասրահներ, թատրոններ այցելելու պահանջ և մշակույթ:
	 Ուղղորդող հարցեր
1. Ի՞նչ արվեստների միասնությունից են ստեղծվում այդ ժանրերը,
2. Ինչու՞ են դժվարարամատչելի հասարակության լայն խավերի համար
3. Այցելե՞լ ես որևէ երաժշտական թատրոն:


	Վերջնարդյունքներ

	 Պարտադիր
1. Երգի (մենակ կամ խմբով) հատվածներ օպերաներից՝ խմբերգեր, արիաներ մաքուր ինտոնացիայով, հստակ ռիթմով, նրբերանգներով, հետևելով նվագակցությանը:
2. Ստեղծի հետազոտական նյութ որևէ օպերայի, բալետի, դրանց հեղինակների կամ ազգային, համաշխարհային հանրահայտ կատարողների մասին՝ կիրառելով նոր տեխնոլոգիաներ, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28  
3. Վերլուծի և մեկնաբանի օպերայի կամ բալետի հիմնական գաղափարը: Ցուցաբերի հուզական արձագանք, որոշի, թե որ արտահայտչամիջոցների կիրառման շնորհիվ է հեղինակը ներկայացրել իր մտահղացումը, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք: Հ 2
4. Ճանաչի և արժևորի իր ազգային մշակույթը, նյութական և ոչ նյութական ժառանգությունը, ազգային երաժշտության իմացու-թյունն օգտագործի իր երկրի պատմությունը, մշակույթը, ազգային արժեքները ներկայացնելու և մեկնաբանելու համար: Հ 45
Լրացուցիչ
1. Մեկնաբանի ունկնդրվող ստեղծագործության երաժշտական կերպարը՝ որպես մարդկային զացմունքների, մտքերի, երևակայության, բնության երևույթների, իրադարձությունների նկարագրություն, վերլուծի օպերաների, բալետների գրական հիմքերը և հասկանա դրանց հիմնական գաղափարը: Հ 1        
2. Գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30
3. Մեկնաբանի մարդկության զարգացման փուլերի ազդեցությունը նոր ժանրերի (օրինակ՝ ռոք-օպերա, օպերա-բալետ, բալետ-օրատորիա) առաջացման վրա, ճանաչի ստեղծագործական տարբեր ժանրեր և ոճեր, տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: Հ 43, 44   

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Մանկական, դասական, ազգային և ժամանակակից օպերային և բալետային երաժշտություն:
2. Դրանց բնույթն ու կառուցվածքը:
3. Երաժշտական կերպարների զարգացումը:
4. Նախերգանք- ֆինալ:
5. Այդ ժանրերի զարգացումը XX-XXI դարերում:

	1. Ուսումնասիրել ազգային և համաշխարհային օպերային և բալետային երաժշության նմուշները:
2. Ունկնդրել կամ դիտել ստեղծագործության տեսագրությունը:
3. Ուսումնասիրել լիբրետտոն:
4. Վերլուծել և մեկնաբանել երաժշտության համապատասխանությունը գրական տեսքստին:
5. Կատարել հատվածներ տվյալ ստեղծագործություններից: 
6. Բեմադրել մանկական կամ ազգային որևէ օպերայի հատվածներ: 
7. Ներկայացնել հետազոտական կամ նախագծային աշխատանքներ՝ «Օպերային և բալետային արվեստը աշխարհում և Հայաստանում» կամ «Ալ. Սպենդիարյանի անվան օպերայի և բալետի ակադեմիական թատրոն» թեմայով:
Այցելել օպերային թատրոն:
	Ժամանակ և տարածություն 
Սովորողները երաժշտական մեծ կտավի ստեղծագործություններն ուսումնասիրելիս բացահայտում են հերոսների ապրած ժամանակաշրջանը, նրանց կենցաղը, մարդկության պատմության շրջադարձային փուլերը, ինչպես նաև անհատների և քաղաքակրթության հարաբերությունները, դրանց փոխկապակցվածու-թյունը տվյալ անձի, ազգի և մարդկության տեսանկյունից: 

Անհատական և մշակութային արժեհամակարգ 
Սովորողը հաղորդակցվելով օպերային և բալետային արվեստին, արժևորում է մշակույթի բարձրակարգ ստեղծագործությունները, հասկանում է դրանց գեղագիտական և բարոյական արժեքը, սովորում է դրանցով զարդարել և հարստացնել իր կյանքը:




	Միջառարկայական կապեր

	1.Մայրենի - Վերլուծել ուսումնասիրվող երաժշտական ստեղծագործության գրական հիմքը՝ լիբրետտոն, ստեղծման ժամանակաշրջանը, ոճը, արտահայտչականությունը: Ներկայացնել արվեստների սկզբնաղբյուրների, նպատակների ընդհանրությունը և արտահայտչամիջոցների առանձնահատկությունները:
2.Կերպարվեստ - Վերլուծել օպերայի, բալետի բեմի ձևավորման, դեկորների ընտրության, հագուստների ձևավորման համապատասխանությունը ստեղծագործության բովանդակությանը:
3.Պարարվեստ - Ուսումնասիրվող երաժշտական ստեղծագործությանը համապատասխան պարերի շարժումներ ստեղծել և կատարել:
4.Իմ հայրենիքը և աշխարհը - Տվյալ սեղծագործության բովանդակությանը համապատասխան բեմադրել ծիսական տոնակատարություններ: 
5.Տեխնոլոգիա - Բեմական հագուստներ և պարագաներ պատրաստել:

	Թեմա 2
	Օպերետ, Մյուզիքլ

	Նպատակներ
1. Ձևավորել և զարգացնել համալիր (սինթետիկ) արվեստների մասին գիտելիքներ: 
2. Զարգացնել դրանք ճանաչելու, վերլուծելու, մեկնաբանելու հմտություններ: 
3. Ձևավորել և զարգացնել համալիր (սինթետիկ) արվեստների նկատմամբ հատուկ վերաբերմունք՝ հետաքրքրասիրություն և սեր:
4. Ձևավորել և զարգացնել համերգասրահներ ու թատրոններ այցելելու պահանջ և մշակույթ:
	Ուղղորդող հարցեր
1. Լսե՞լ ես մյուզիքլի կամ օպերերտի մասին:
2. Ե՞րբ են ստեղծվել և զարգացել:
3. Ի՞նչ տարածում ունեն մեր ժամանակներում:
4. Ծանո՞թ ես Երևանի թատրոնների ազդագրերին, կա՞ն այս ժանրերը դրանց մեջ:

	Վերջնարդյունքներ

	Պարտադիր
1. Նկարագրի օպերետ և մյուզիքլ ժանրերը, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28
2. Երգի (մենակ կամ խմբով) արիաներ և խմբերգեր մյուզիքլից և օպերետներից, մաքուր ինտոնացիայով, հստակ ռիթմով, նրբերանգներով, արդյունավետ կազմակերպի իր ուսումնական գործընթացը: Հ 32
3. Վերլուծի և մեկնաբանի արիայի, խմբերգի հիմնական գաղափարը, ունկնդրվող ստեղծագործության երաժշտական կերպարը՝ ընկալի այն որպես մարդկային զգացմունքների, մտքերի, երևակայության, բնության երևույթների, իրադարձությունների նկարագրություն, ստանա, վերլուծի, գնահատի և ներկայացնի անհրաժեշտ տվյալներ: Հ 29     
4. Ինքնուրույն կամ խմբով ստեղծի փոքրիկ տեսանյութ մյուզիքլի, օպերետի կոմպոզիտորի կամ ստեղծման պատմության մասին, արդյունավետ կազմակերպի իր ուսումնական գործընթացը և ավարտի աշխատանքներն առանց անմիջական վերահսկողության, կիրառի ինքնակրթության որոշ մեթոդներ: Հ 32
5. Արժևորի ազգային և համաշխարհային արվեստը և ներկայացնի տարբեր միջավայրերում ընկերակցի, դրսևորի բաց և դրական վերաբերմունք այլոց հանդեպ, համագործակցի և հաղորդակցվի տարբեր ձևաչափերով, ակտիվորեն լսի և հարգանքով վերաբերվի այլ մարդկանց տեսակետներին և գաղափարներին: Հ 32, 
6. Ճանաչի և արժևորի իր ազգային մշակույթը, հաճախակի այցելի համերգասրահներ, թատրոններ, դրսևորի համապատասխան պահվածք և վերաբերմունք: Հ45
Լրացուցիչ
1. Դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ: Հ 42
2. Գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ30

	Թեմայի բովանդակությունը 
	Առաջարկվող գործունեության ձևեր
	Խաչվող հասկացություններ

	1. Մյուզիքլ և օպերետ ժանրերը՝ որպես համալիր արվեստի ամենամատչելի ձևեր: 
2. Դրանց բնույթն ու կառուցվածքը:
3. Դրանց կերպարները և զարգացումը:
4. Դրանց ընդհանրությունները և առանձնահատկությունները:
5. Դրանց դերն ու նշանակությունը տարբեր դարաշրջաններում:


	1. Ունկնդրել կամ դիտել նշված ժանրերի ստեղծագործությունների տեսագրությունը:
2. Ուսումնասիրել լիբրետտոները:
3. Վերլուծել և մեկնաբանել երաժշտության համապատասխանությունը գրական տեսքստին:
4. Կատարել հատվածներ տվյալ ստեղծագործություններից արտահայտիչ, երաժշտական և դերասանական հմտություններով: 
5. Բեմադրել տվյալ ստեղծագործությունների հատվածներ:
6. Փորձել ստեղծել փոքրիկ մյուզիքլ սեփական սցենարով:
7. Այցելել համերգասրահներ և թատրոններ:


	Ժամանակ և տարածություն 
Սովորողները երաժշտական մեծ կտավի ստեղծագործություններն ուսումնասիրելիս բացահայտում են հերոսների ապրած ժամանակաշրջանը, նրանց կենցաղը, մարդկության պատմության շրջադարձային կետերը, ինչպես նաև անհատների և քաղաքակրթությունների հարաբերությունները, դրանց փոխկապակցվածությունը տվյալ անձի, ազգի և մարդկության տեսանկյունից:

Անհատական և մշակութային արժեհամակարգ 
Պետք է երաժշտությունը ուսումնասիրել մեկ ամբողջության մեջ այն ամենի հետ, ինչը նրան ծնում և շրջապատում է. կյանքի, բնության, սովորությունների, բանաստեղծությունների, հեքիաթի, հավատքի, հուշարձանների, ամրոցների, գեղանկարների և շատ-շատ ուրիշ բաների հետ: Երաժշտությանը հաղորդակցվելով՝ սովորողի մոտ զարգանում է երաժշտագեղագիտական ճաշակ և արժեհամակարգ: 

	Միջառարկայական կապեր 

	1. Մայրենի - Վերլուծել ուսումնասիրվող երաժշտական ստեղծագործության գրական հիմքը՝ լիբրետտոն, ստեղծման ժամանակաշրջանը, ոճը, արտահայտչականությունը և այլն:
2.Կերպարվեստ - Վերլուծել մյուզիքլի, օպերետի բեմի ձևավորման, դեկորների ընտրության, հագուստների ձևավորման համապատասխանությունը ստեղծագործության բովանդակությանը:
3.Պարարվեստ - Ուսումնասիրվող երաժշտական ստեղծագործությանը համապատասխան ստեղծել և կատարել պարայի շարժումներ:
4.Իմ Հայրենիքն ու աշխարհը- բեմադրել տվյալ սեղծագործության բովանդակությանը համապատասխան ծիսական տոնակատարություններ: 
5.Տեխնոլոգիա – պատրաստել բեմական հագուստներ և պարագաներ:

	Թեմա 3
	Համաշխարհային և ազգային հանրահայտ կատարողներ՝ դիրիժորներ, երգիչներ, երաժիշտներ 

	Նպատակներ
1. Ձևավորել և զարգացնել ազգային և համաշխարհային հանրահայտ երաժիշտ կատարողների մասին գիտելիքներ:
2. Զարգացնել նրանց ստեղծագործական գործունեությունը ուսումնասիրելու հմտություններ:
3. Արժևորել նրանց տաղանդը, անցած ուղին և համաշխարհային արվեստի զարգացման գործընթացում ունեցած ավանդը:
	 Ուղղորդող հարցեր
1.Ի՞նչ գիտեք համաշխարհային և ազգային հանրահայտ կատարողների՝ դիրիժորների, երգիչների, պարողների, երաժիշտների մասին:
2.Ունե՞ք արդյոք նախընտրած որևէ կատարող:
3.Ինչո՞ւ եք նրան նախընտրում:

	Վերջնարդյունքներ

	Պարտադիր
1. Ինքնուրույն կամ խմբով ստեղծի փոքրիկ տեսանյութ տարբեր ժանրերի հանրահայտ կատարողների և նրանց կատարումներից ստացած տպավորությունների մասին, եզրահանգումներ անի, դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ: Հ 42 
2. Դրսևորի հատուկ վերաբերմունք համաշխարհային և ազգային հանրահայտ կատարողների նկատմամբ և արժևորի բոլոր ժանրերի և երգչային ձայների, դիրիժորների, երաժիշտների, պարողների բարձրորակ կատարումները, ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: Հ 44
3. Ազգային երաժշտության կատարողական արվեստի հանրահայտ երաժիշտների մասին իմացությունն օգտագործի իր երկրի պատմությունը, մշակույթը, ազգային արժեքները ներկայացնելու և մեկնաբանելու համար
4. Ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: Հ 45
Լրացուցիչ 
1. Գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30

	Թեմայի բովանդակություն 
	Առաջարկվող գործունեության ձևեր
	Խաչվող հասկացություններ

	1. Համաշխարհային և ազգային հանրահայտ կատարողներ՝ դիրիժորներ, երգիչներ, երաժիշտներ, պարողներ:
2. Նրանց կյանքը և ստեղծագործական գործունեությունը:
3. Նրանց տեղը համաշխարհային արվեստում: 

	1. Ուսումնասիրել հանրահայտ կատարողների ստեղծագործական գործունեությունը: 
2. Ունկնդրել և դիտել նրանց կատարումները:
3. Վերլուծել և գնահատել նրանց ավանդը համաշխարհային արվեստի զարգացման գործում:
4. Ստեղծել հետազոտական աշխատանք կամ նախագիծ նրանց ստեղծագործական գործունեության մասին:
	Ժամանակ և տարածություն 
1.Սովորողները, ծանոթանալով համաշխարհային և ազգային հանրահայտ կատարողների ստեղծագործական գործունեությանը, բացահայտում են նրանց ապրած ժամանակաշրջանը, արժևորում նրանց կատարողական արվեստը, անցած ուղին, հասարակական գործունեու,.-թյունը և համաշխարհային արվեստի զարգացման գործընթացում ունեցած ավանդը:

	 Միջառարկայակն կապեր

	1.Մայրենի - Ներկայացնել գրականության ասպարեզում հայտնի ասմունքողների, գրականագետների արվեստը:
2.Թատրոն- Ներկայացնել թատերական գործիչների, դերասանների արվեստը:
3.Պարարվեստ- Ներկայացել հանրահայտ պարողների, պարուսույցների, բեմադրիչների արվեստը:
4.Արվեստ- Ներկայացնել արվեստի հանրահայտ գործիչներին, արվեստագետներին և արժևորել նրանց ավանդը:          

	Թեմա 4
	Նվագարանային ժանրեր՝ սոնատ, կոնցերտ, սիմֆոնիկ պատկերներ, սիմֆոնիա:

	Նպատակներ
1. Ձևավորել և զարգացնել նվագարանային ժանրերի՝ սոնատի, կոնցերտի, սիմֆոնիկ պատկերների, սիմֆոնիայի մասին պատկերացումներ:
2. Ձևավորել նշված ժանրերի բնույթի, բովանդակության, կառուցվածքի և ձևի մասին գիտելիքներ: 
3. Ձևավորել և զարգացնել դրանց ունկնդրումից ստացած տպավորությունները վերլուծելու և մեկնաբանելու հմտություններ: 
4. Ձևավորել կենդանի կատարումների և համերգասրահներ, թատրոններ այցելելու նկատմամբ հետաքրքրություն և պահանջ:
5. Արժևորել ազգային և համաշխարհային համբավ ունեցող երաժիշտ կատարողների արվեստը:
	 Ուղղորդող հարցեր
1.Ի՞նչ ժանրեր կան, որոնք կատարում են միայն նվագարանները և նվագախմբերը:
2.Ո՞ր ժանրն է քեզ առավել հետաքրքրում:
3.Ո՞ր հայ կոմպոզիտորն է ստեղծել առաջին սոնատը, կոնցերտը, սիմֆոնիան,
4.Ներկա եղե՞լ ես որևէ ժանրի համերգային կատարմանը:


	Վերջնարդյունքներ

	 Պարտադիր
1. Ներկայացնի նվագարանային ժանրերի կառուցվածքը, դրանք կատարող նվագարանները և նվագախմբերը, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք: Հ 2  
2. Ինքնուրույն կամ խմբով ստեղծի փոքրիկ տեսանյութ կամ սահիկաշար տվյալ ժանրերի ստեղծագործություններից ստացած տպավորությունների մասին կամ հանդես գա բանավոր ելույթով, եզրահանգումներ անի, կարողանա մշակել տվյալներ` օգտագործել անհրաժեշտ թվային գործիքներ և ծրագրեր, գնահատի իր և ուրիշների կարծիքն ու փաստարկները: Հ 12, 25 
3. Վերլուծի երաժշտական նյութը, որոշի, թե որ արտահայտչամիջոցների կիրառման շնորհիվ է հեղինակը մարմնավորել իր մտահղացումը, դրսևորի հետազոտելու, փորձարկելու, տարբեր գործիքակազմեր համադրելու կարողություն, ուրիշների հետ համատեղ կամ ինքնուրույն մշակի և իրականացնի նախագծեր: Հ 28
4.  Ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ: Հ 45     
 Լրացուցիչ
1.Ստանա, վերլուծի, գնահատի և ներկայացնի անհրաժեշտ տվյալներ, առաջարկի վարկածներ, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ, արտահայտի, հիմնավորի և պաշտպանի սեփական տեսակետը և դիրքորոշումը: Հ 29, 30, 31
2.Արժևորի այդ ժանրերի միջոցով ստեղծված երաժշտական կերպարի ներգործության ուժը մարդու զգացմունքների և գիտակցության վրա, դրսևորի մշակութային ընկալման և արժևորման կարողություններ: Հ42
3. Ճանաչի ստեղծագործական տարբեր ժանրերի և ոճերի ազգային և համաշխարհային լավագույն նմուշները, արվեստի միջոցով ստեղծագործաբար արտահայտի իր գաղափարները և հույզերը: Հ43

	Թեմայի բովանդակությունը 
	Առաջարկվող գործունեության ձևեր
	Խաչվող հասկացություններ

	1. Նվագարանային ժանրեր՝ սոնատ, կոնցերտ, սիմֆոնիկ պատկերներ, սիմֆոնիա և այլն:
2. Դրանց կառուցվածքը:
3. Դրանցում առկա երաժշտական կերպարների զարգացումը:
4. Դրանք կատարող նվագարանները և նվագախմբերը: 

	1. Սոնատի, կոնցերտի, սիմֆոնիկ պատկերների, սիմֆոնիայի ունկնդրում ձայնագրության կամ տեսաերիզի միջոցով:
2. Քննարկում, մեկնաբանում:
3. Նշված ժանրերում առկա մեկ կամ մի քանի կերպարների վերլուծություն և մեկնաբանում:
4. Դրանք կատարող նվագարանների և նվագախմբերի ներկայացում:
5. Քննարկումներ երաժշտության և արվեստի մյուս ճյուղերի բազմաս ստեղծագործությունների մասին:

	Օրինաչափություններ
1.Օրինաչափությունը տեսնելու և ճանաչելու առաջին քայլերից մեկը դասակարգումն է, որն իրականացվում է նմանությունների ու տարբերությունների բացահայտման շնորհիվ: 
Երաժշտական ժանրերը դասակարգվում են ընդհանուր հատկանիշների կամ նմանատիպ կառուցվածքների հիման վրա: Դասակարգումը թույլ է տալիս բազմատեսակ ստեղծագործությունները համակարգել սահմանափակ թվով խմբերում: 

Կառուցվածք և գործառույթ
1. Կառուցվածքը էական դեր ունի որևէ ստեղծագործության գաղափարի բացահայտման հարցում, նյութն ուսումնասիրելիս պարզվում է, թե ինչո՞ւ է հեղինակը կառուցել իր երկը հենց այդ կառուցվածքով, ի՞նչ նպատակ է հետապնդել, մասերից յուրաքանչյուրն ի՞նչ դեր ունի մտքերը, հույզերըծ արտահայտելու գործում:

	 Միջառարկայական կապեր

	1.Մայրենի - Բազմամաս գրական ստեղծագործությունները համեմատել երաժշտական մեծ կտավի ստեղծագործությունների հետ, գրագետ կապակցված խոսքով ներկայացնել ընդհանրությունները և առանձնահատկությունները:
2.Կերպարվեստ - ներկայացնել երաժշտական մեծ կտավի ստեղծագործությունների բնույթին համապատասխան բազմամաս կերպարվեստային ստեղծագործություն:     






7-ՐԴ ԴԱՍԱՐԱՆ

	Թեմա 1.
	Հանրամատչելի երաժշտություն
Հայ ազգային երգեր և պարեր

	Նպատակներ
1. Ձևավորել հանրամատչելի երաժշտության վերաբերյալ պատկերացումներ։ 
2.  Ձևավորել և զարգացնել գիտելիքներ ազգային պարերի և պարերգերի ծագումնաբանության և զարգացման մասին։ 
3. Կարևորել ազգային երգ ու պարի ուսուցման միջոցով սովորողների հայեցի դաստիարակության, ազգային ինքնության գիտակցության, ինքնաճանաչողության և հայ քաղաքացի դաստիարակելու գործում:
6. Ձևավորել ծիսական թատերականացված գործողություններում ազգային ավանդական մշակույթի տեսակների շաղկապվածությունն ու ներդաշնակությունը հասկանալու հմտություններ: 
4.  Արժևորել հայ ազգային արվեստի ավանդույթները:
	Ուղղորդող հարցեր
1. Ի՞նչ նշանակություն ունի քեզ համար ազգային երգ ու պարը: 
2. Ծանո՞թ ես դրանց ծագումնաբանությանը, զարգացմանը:
3. Ձեր ընտանեկան տոնախմբությունների ժամանակ կատարու՞մ եք ազգային երգ ու պար:

	Վերջնարդյունքներ

	Պարտադիր
1. Մեկնաբանի հանրամատչելի երաժշտության առանձնահատկությունները: 
2. Ներկայացնի ազգային երգ ու պարի ծագումնաբանությունը և զարգացումը հետազոտական կամ նախագծային աշխատանքներով, դրսևորի հետազոտելու, տարբեր գործիքակազմեր համադրելու կարողություն: Հ 28:
3. Ճանաչի և կարևորի ազգային ավանդույթները, դրանց առանձնահատկությունները և ներդրումը համաշխարհային մշակույթի մեջ։ Հ 45:
4. Արժևորի ազգային մշակույթը որպես կյանքի և շրջակա միջավայրի գեղարվեստական արտացոլան միջոց
Լրացուցիչ
1. Բացատրի երաժշտական արվեստի դերը գեղարվեստական մշակույթի մեջ և ներկայացնի իր երաժշտական նախասիրությունները, արտահայտի, հիմնավորի և պաշտպանի սեփական տեսակետը և դիրքորոշումը: Հ 31
2. Ծիսական թատերականացված գործողություններում ազգային ավանդական մշակույթի տեսակների շաղկապվածությունն ու ներդաշնակությունը ներկայացնի բանավոր ելույթների, էսսեների կամ շնորհանդեսների միջոցով, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք: Հ 2




	Թեմայի բովանդակությունը
	 Առաջարկվող գործունեության ձևերը
	Խաչվող հասկացություններ

	1. Դիդակտիկ նյութեր: 
2. Պարերի, երգերի մեղեդիների գրառումներ:
3. Տեսահոլովակներ ազգային երգ ու պարի կատարումներով: 

	1. Ուսումնասիրել ազգային երգ ու պարի ծագումնաբանությունը և զարգացումը:
2. Դիտել համապատասխան տեսահոլովակներ:
3. Սովորեցնել ազգային պարային տարրեր, ամբողջական պարեր և պարերգեր:
4. Բեմադրել ժողովրդական ավանդույթներ և ծեսեր:
	Անհատներ և հարաբերություններ
Ազգային արժեքների պահպանման գործում արժևորել անհատի գործոնը, անհատը պետք է դառնա դրանց կրողը, պահպանողը և սերունդներին փոխանցողը:

	Միջառարկայական կապեր

	1. Գրականություն - Գեղեցիկ և գրագետ հայերենով ներկայացնել այն գրական-երաժշտական ստեղծագործությունները, որոնցում առկա են ժողովրդական ծեսեր, ազգային ավանդույթներ:
2. Հայաստանի պատմություն - Մեկնաբանել ժողովրդական ավանդույթները ազգային երգ ու պարը պատմական տարբեր ժամանակաշրջաններում:
3. Պարարվեստ - Ուսումնասիրել ազգային երգերի ու պարերի փոխկապակցվածությունը: 
4. Թատրոն - Բեմադրել ազգային ավանդույթներից, ծեսերից հատվածներ, կազմակերպել տվյալ թեմայով դասարանական, դպրոցական կամ համայնքային միջոցառումներ:
5. Կերպարվեստ - Ներկայացնել ազգային զարդանախշերը:
6. Արվեստ - Ներկայացնել տվյալ ժամանակաշրջանի ազգային տարազները, խոհանոցը:

	

Թեմա 2.
	Հայ աշուղական արվեստ

	Նպատակներ
	 Ուղղորդող հարցեր

	1. Ընդլայնել գիտելիքները հայ ազգային երաժշտության ճյուղերից մեկի՝ գուսանա-աշուղական երգարվեստի մասին:
2. Խորացնել գիտելիքները միջնադարյան գուսանների և աշուղական արվեստի նշանավոր ներկայացուցիչների մասին: 
3. Զարգացնել հմտություններ աշուղական երգերն ունկնդրելու, ճանաչելու, վերլուծելու, գնահատելու և կատարելու համար: 
4. Արժևորել հայ աշուղական արվեստը:
	1. Ի՞նչ է հայ գուսանա-աշուղական երգարվեստը:
2. Սիրո՞ւմ ես այս ժանրը, հաճա՞խ ես ունկնդրում, կամ կատարում:
3. Կա՞ն աշուղներ, որոնց արվեստը սիրում և գնահատում են ձեր ընտանիքում:
4. Աշուղներից ո՞ւմ ես նախընտրում:

	Վերջնարդյունքներ

	Պարտադիր
1. Ունկնդրի և կատարի հայ աշուղական արվեստի նմուշները, ստեղծագործաբար արտահայտի իր գաղափարները և հույզերը: Հ  43
2. Ներկայացնի հետազոտական կամ նախագծային աշխատանք «Հայ աշուղական արվեստ» թեմայով, դրսևորի հետազոտելու, տարբեր գործիքակազմեր համադրելու կարողություն: Հ 28
3. Արտահայտի սեփական տեսակետը հեղինակի գաղափարի վերաբերյալ, ակտիվորեն ներգրավվի քննարկումների, բանավեճերի մեջ, գնահատի իր և ուրիշների կարծիքն ու փաստարկները, վերլուծի պատճառահետևանքային կապերը և կայացնի որոշումներ: Հ 25 
4. Ճանաչի և արժևորի հայ աշուղական արվեստը և ցուցաբերի պատշաճ վերաբերմունք՝ սեր և հետաքրքրություն: Հ 45 
Լրացուցիչ
1. Վերլուծի երաժշտական ստեղծագործությունը, ստանա, գնահատի և ներկայացնի անհրաժեշտ տվյալներ: Հ 29

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հայկական գուսանա-աշուղական արվեստ:
2. Հայտնի աշուղների կյանքը և ստեղծագործական գործունեությունը:
3. Աշուղական երգեր:

	1. Ուսումնասիրել հայկական գուսանա-աշուղական արվեստը:
2. Ունկնդրել, վերլուծել, գնահատել աշուղական արվեստը:
3. Կատարել աշուղական հայտնի երգերը և մեկնաբանել իրենց կատարումները:
	Անհատներ և հարաբերություններ
Ազգային արժեքների պահպանման գործում արժևորել անհատի գործոնը, անհատը պետք է դառնա դրանց կրողը, պահպանողը, զարգացնողը և սերունդներին փոխանցողը: 

	Միջառարկայական կապեր

	1. Հայաստանի պատմություն - Ուսումնասիրել և ներկայացնել գուսանա-աշուղական արվեստի ծագումը և զարգացումը հայ միջնադարյան արվեստի պատմության համատեքստում:
2. Գրականություն - Ուսումնասիրել Սայաթ-Նովայի գրական ստեղծագործությունները և համեմատել նրա երգերի հետ:
3. Արվեստ - Դիտել «Սայաթ-Նովա» և «Նռան գույնը» ֆիլմերը, քննարկել և դրսևորել գնահատող վերաբերմունք: Դիտել հատվածներ Ալ. Հարությունյանի «Սայաթ Նովա» օպերայից և քննարկել։ 

	Թեմա 3.
	Ժամանակակից հայ կոմպոզիտորների երգարվեստը

	Նպատակներ
1. Ընդլայնել գիտելիքները հայ ժամանակակից կոմպոզիտորների կյանքի ու ստեղծագործական գործունեության, նրանց երգարվեստի մասին:
2. Զարգացնել կարողություններ և հմտություններ հայ ժամանակակից երգարվեստի նմուշների կատարման և մեկնաբանման համար:
3.  Արժևորել հայ ժամանակակից երգարվեստը:
	 Ուղղորդող հարցեր
1. Ի՞նչ գիտես հայ ժամանակակից երգարվեստի մասին:
2. Ճանաչո՞ւմ ես ժամանակակից կոմպոզիտորներին:
3. Սիրո՞ւմ ես նրանց երգերը:
4. Ձեր ընտանիքում հաճա՞խ եք ունկնդրում այդ երգերը:
5. Ո՞ւմ երգերն եք նախընտրում:




	Վերջնարդյունքները

	Պարտադիր
1. Ճանաչի հայ ժամանակակից երաժշտության տարրբեր ժանրեր, ոճեր, մեկնաբանի դրանց առանձնահատկությունները: Հ 43
2. Ունկնդրի, կատարի ժամանակակից հայ կոմպոզիտորների ստեղծագործությունները, ստեղծագործաբար արտահայտի իր գաղափարները և հույզերը: Հ 43
3. Վերլուծի և ներկայացնի իր երաժշտական տպավորությունները, հուզական արձագանքը բանավոր ելույթների, իսկ կոմպոզիտորների ստեղծագործական գործունեությունը՝ էսսեների կամ շնորհանդեսների միջոցով, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք, ստանա, գնահատի և ներկայացնի անհրաժեշտ տվյալներ: Հ 2, 29 
4. Արժևորի երաժշտությունը՝ որպես կյանքի և շրջակա միջավայրի գեղարվեստական արտացոլման միջոց, արժևորի ազգային արվեստը: 
Լրացուցիչ
1. Ներկայացման ընթացքում օգտագործի արվեստի մյուս ճյուղերի հնարավորությունները:

	Թեմայի բովանդակություն
	Առաջարկվող գործունեության ձևեր
	Խաչվող հասկացություններ

	1. Ժամանակակից հայ կոմպոզիտորների կյանքն ու ստեղծագործական գործունեությունը: 
2. Ժամանակակից հայ երգարվեստ:
	1. Ուսումնասիրել ժամանակակից հայ կոմպոզիտորների կյանքն ու ստեղծագործական գործունեությունը: 
2. Ունկնդրել, վերլուծել, մեկնաբանել կոմպոզիտորների երգերը: 
3. Կատարել և գնահատել ժամանակակից հայ կոմպոզիտորների երգերը:
	Անհատներ և հարաբերություններ 
Ազգային արժեքների պահպանման գործում արժևորել անհատի գործոնը, անհատը պետք է դառնա դրանց կրողը, պահպանողը, զարգացնողը և սերունդներին փոխանցողը:

	Միջառակայական կապեր

	1. Գրականություն – Ներկայացնել գեղեցիկ հայերենով ժամանակակից հայ բանաստեղծների (երգերի բառերի հեղինակների) պոեզիան:
2. Արվեստ - Ուսումնասիրել հայ ժամանակակից երգարվեստը ժամանակակից ազգային արվեստի համատեքստում:
3. Կերպարվեստ – Ներկայացնել և համեմատել հայ ժամանակակից կերպարվեստի ստեղծագործությունները ժամանակակից երգարվեստի հետ:

	Թեմա 4.
	Դասական հանրամատչելի երաժշտություն

	Նպատակներ
1. Ձևավորել դասական հանրամատչելի երաժշտության մասին պատկերացումներ և գիտելիքներ:
2.  Ձևավորել և զարգացնել դասական հանրամատչելի ստեղծագործություններն ընկալելու, բնութագրելու, մեկնաբանելու և իր նախասիրությունները ներկայացնելու հմտություններ 
3. Ձևավորել և զարգացնել գեղագիտական ճաշակ, սեփական կարծիք արտահայտելու հմտություն և այլ կարծիքների վերաբերյալ հարգանքի դրսևորում:
4.Ձևավորել համերգասրահներ այցելելու մշակույթ և պահանջ
5. Արժևորել դասական հանրամատչելի երաժշտությունը:
	Ուղղորդող հարցեր
1. Քո կարծիքով կարո՞ղ է դասական երաժշտությունը հանրամատչելի լինել: 
2. Կա՞ն դասական ստեղծագործություններ, որոնք կարող ես անընդհատ ունկնդրել կամ կատարել:
3. Ի՞նչ նախասիրություններ ունես, ներկայացրու և հիմնավորի:

	Վերջնարդյունքներ

	Պարտադիր
1. Ճանաչի ստեղծագործական տարբեր ժանրեր, ոճեր, ներկայացնի դասական հանրամատչելի երաժշտության առանձնահատկությունները: Հ 43
2. Ներկայացնի ունկնդրած երաժշտական ստեղծագործություններից ստացած իր տպավորությունները, հուզական արձագանքը բանավոր ելույթների, էսսեների կամ շնորհանդեսների միջոցով, կառուցի ընտրված նպատակին, խնդիրներին և լսարանին համապատասխան գրագետ բանավոր և գրավոր խոսք: Հ 2 
3. Վերլուծի երաժշտական ստեղծագործությունը, արտահայտի սեփական տեսակետը հեղինակի գաղափարի վերաբերյալ, ստանա, գնահատի և ներկայացնի անհրաժեշտ տվյալներ: Հ 29 
 Լրացուցիչ
1. Ակտիվորեն ներգրավվի քննարկումներում, բանավեճերում, գնահատի իր և ուրիշների կարծիքն ու փաստարկները, վերլուծի պատճառահետևանքային կապերը և կայացնի որոշումներ: Հ 25:
2. Բացատրի երաժշտական արվեստի դերը գեղարվեստական մշակույթի մեջ և ներկայացնի իր երաժշտական նախասիրությունները, հիմնավորի և պաշտպանի սեփական տեսակետը և դիրքորոշումը: Հ 31 
3. Փոքրիկ շնորհանդեսով ներկայացնի տարվա ընթացքում համերգասրահների և թանգարանների այցելություններից ստացած տպավորությունները, կարողանա մշակել տվյալներ, օգտագործելով անհրաժեշտ թվային գործիքներ և ծրագրեր: Հ 14

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Դասական հանրամատչելի երաժշտություն: 

	1. Ունկնդրել, կատարել, վերլուծել, մեկնաբանել դասական հանրամատչելի երաժշտության նմուշները:
2. Մեկնաբանել սեփական երաժշտական ճաշակը, ներկայացնել նախընտրած ստեղծագործությունների մասին շնորհանդեսներ:
3. Մասնակցել տվյալ թեմայի մասին քննարկումներին, բանավեճերին, հարգել ուրիշների կարծիքը, հիմնավորել սեփական կարծիքը:
	Կողմնորոշում ժամանակի և տարածության մեջ 
Սովորողները, ծանոթանալով դասական հանրամատչելի երաժշտության նմուշներին, բացահայտում են դրանց ստեղծման ժամանակաշրջանը, արժեքները, մշակույթը, հասկանում են, որ բարձրարժեք ստեղծագործությունները դիմանում են ժամանակի փորձությանը և նրանցում արտացոլված գաղափարները արդիական են բոլոր ժամանակներում:

	Միջառարկայական կապեր

	1. Գրականություն – Գեղեցիկ և գրագետ հայերենով ներկայացնել դասական հանրամատչելի գրական ստեղծագործությունները և նշել դրանց հիման վրա ստեղծված երաժշտական ստեղծագործությունները:
2. Օտար լեզուներ - Ներկայացնել դասական հանրամատչելի օտարալեզու գրական ստեղծագործությունները, որոնք հետագայում երաժշտական մեծ կտավի ստեղծագործությունների հիմք են դարձել:


 

8-ՐԴ ԴԱՍԱՐԱՆ

	Թեմա 1.
Ժամանակակից երաժշտատեսակներն աշխարհում և Հայաստանում՝ ջազ, ռոք, փոփ, բլյուզ, և այլն

	

	Նպատակներ
1. Ձևավորել և զարգացնել ժամանակակից երաժշտատեսակների մասին պատկերացումներ և գիտելիքներ:
2. Ձևավորել և զարգացնել Հայաստանում առկա ժամանակակից երաժշտատեսակների հայտնի կատարողների արվեստի մասին գիտելիքներ:
3. Ձևավորել և զարգացնել սեփական երաժշտական ճաշակը ներկայացնելու և հիմնավորելու հմտություններ:
4. Ձևավորել և զարգացնել նախընտրած կոմպոզիտորի կամ կատարողի մասին հետազոտական կամ նախագծային աշխատանք կատարելու հմտություններ:
5. Արժևորել ժամանակակից երաժշտական արվեստը:
	 Ուղղորդող հարցեր
1.Ի՞նչ է նշանակում ժամանակակից արվեստ:
2.Ժամանակակից ի՞նչ երաժշտատեսակներ գիտես:
3.Դրանցից ո՞րն ես նախընտրում և ինչու:
4.Հաճախո՞ւմ ես համերգասրահներ նշված ոճերի համերգներ ունկնդրելու համար:

	Վերջնարդյունքներ

	Պարտադիր
1. Ճանաչի ժամանակակից երաժշտատեսակները, ստեղծագործական տարբեր ժանրեր, ոճեր, թվարկի այդ ոճերի հանրահայտ երաժիշտ կատարողների անունները, գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը: Հ 30, 43
2. Իր անհատական երաժշտական տպավորությունները, հուզական արձագանքը ներկայացնի բանավոր ելույթների, էսսեների կամ շնորհանդեսների միջոցով, ներկայացման ընթացքում օգտագործի նոր տեխնոլոգիաների հնարավորությունները:
3. Վերլուծի ունկնդրվող երաժշտական ստեղծագործությունը, հիմնավորի սեփական տեսակետը հեղինակի գաղափարի վերաբերյալ, արտահայտի իր կարծիքը և դիրքորոշումը: Հ 31
4. Ակտիվորեն ներգրավվի քննարկումների, բանավեճերի մեջ, դրսևորի բաց և դրական վերաբերմունք այլոց հանդեպ, համագործակցի և հաղորդակցվի տարբեր ձևաչափերով, ակտիվորեն լսի և հարգանքով վերաբերվի այլ մարդկանց տեսակետներին և գաղափարներին: Հ 34  
5. Արժևորի ժամանակակից երաժշտությունը՝ որպես կյանքի և շրջակա միջավայրի գեղարվեստական արտացոլման միջոց:



Լրացուցիչ
1.Ուսումնասիրի ժամանակակից երաժշտական ուղղությունները և ներկայացնի որևէ կոմպոզիտորի, կատարողի կամ համույթի ստեղծագործական գործունեությունը, դրսևորի հետազոտելու, փորձարկելու, տարբեր գործիքակազմեր համադրելու կարողություն, ուրիշների հետ համատեղ կամ ինքնուրույն մշակի և իրականացնի նախագծեր: Հ 28     

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Ժամանակակից երաժշտական ուղղությունները. Ջազ. առաջացումը և զարգացումը աշխարհում և Հայաստանում. 
2. Ռոք, փոփ, բլյուզ և այլ ուղղություններ, դրանց տեսակների դրսևորումը աշխարհում և Հայաստանում:

	1. Ուսումնասիրել, ունկնդրել, կատարել, մեկնաբանել ժամանակակից երաժշտական ուղղությունները աշխարհում և Հայաստանում:
2. Կազմակերպել քննարկումներ, բանավեճեր, ստեղծել պաստառներ, շնորհանդեսներ, նախագծային աշխատանքներ և այլն:
3. Կազմակերպել դպրոցական համերգներ այդ թեմայով:
	Անհատներ և հարաբերություններ
Սովորողը, կարևորում է անհատների կատարած աշխատանքը, ավանդը յուրաքանչյուր երաժշտատեսակի զարգացման և հանրահռչակման մեջ, արժևորում է բոլոր ժանրերի բարձրարժեք ստեղծագործությունները, հասկանում է դրանց գեղագիտական և բարոյական արժեքը, սովորում է դրանցով զարդարել և հարստացնել իր կյանքը:

	Միջառարկայական կապեր

	1. Գրականություն – Ներկայացնել ժամանակակից գրական ուղղություները հայ գրականության մեջ և համեմատել երաժշտության հետ:
2. Կերպարվեստ - Ներկայացնել ժամանակակից կերպարվեստի ուղղությունները և դրա ներկայացուցիչներին:
3. Արվեստ - Ներկայացնել արվեստի տարբեր ճյուղերի ժամանակակից ուղղությունները:

	
Թեմա 2.

	Ժողովրդական և դասական ստեղծագործությունների ժամանակակից մշակումները, 
ժողովրդական նվագարանների կիրառումը ժամանակակից երաժշտական արվեստում

	Նպատակներ
1. Ձևավորել և զարգացնել ժողովրդական և դասական ստեղծագործությունների ժամանակակից մշակումների մասին պատկերացումներ և գիտելիքներ:
2. Զարգացնել տվյալ մշակումներում ազգային նվագարանները և դրանց նորովի հնչողությունը ճանաչելու, քննարկելու և գնահատելու հմտություններ:
3. Զարգացնել ժողովրդական երգերի ժամանակակից մշակումները ներկայացնելու, մեկնաբանելու և սեփական կարծիք հայտնելու հմտություններ:
4. Զարգացնել ժողովրդական և դասական ստեղծագործությունների ժամանակակից մշակումները գնահատելու և քննադատական վերաբերմունք դրսևորելու հմտություններ:
5. Արժևորել ժողովրդական և դասական ստեղծագործությունների բարձրորակ մշակումները:
	Ուղղորդող հարցեր
1. Ի՞նչ նպատակ ունեն ժողովրդական և դասական ստեղծագործությունների ժամանակակից մշակումները:
2. Ինչպե՞ս են հնչում ժողովրդական նվագարանները ժամանակակից նվագախմբերում:
3. Ձեր ընտանիքում բոլորի՞ն են դուր գալիս նման մշակումները:
4. Հետաքրքրվում ես ժողովրդական և դասական ստեղծագործությունների ժամանակակից մշակումներով:

	Վերջնարդյունքներ

	Պարտադիր
1. Ճանաչի և ներկայացնի ստեղծագործական տարբեր ժանրերի, ոճերի երաժշտական ստեղծագործությունների ժամանակակից մշակումները, դրանցում առկա ազգային նվագարանների նորովի հնչողությունը և մեկնաբանի, ստեղծագործաբար արտահայտի իր գաղափարները և հույզերը: Հ 43
2. Իր անհատական երաժշտական տպավորությունները, հուզական արձագանքը ներկայացնի բանավոր ելույթների, էսսեների կամ շնորհանդեսների միջոցով, կառուցի ընտրված նպատակին, խնդիրներին ու լսարանին համապատասխան գրագետ գրավոր ու բանավոր խոսք: Հ 2
3. Ուսումնասիրի ժամանակակից երաժշտական ուղղությունները և ներկայացնի որևէ կոմպոզիտորի կամ կատարողի ստեղծագործական գործունեությունը, դրսևորի հետազոտելու, փորձարկելու, տարբեր գործիքակազմեր համադրելու կարողություն, ուրիշների հետ համատեղ կամ ինքնուրույն մշակի և իրականացնի նախագծեր: Հ 28
4. Արժևորի ժողովրդական և դասական ստեղծագործությունների ժամանակակից բարձրորակ մշակումները։
Լրացուցիչ
1.Համեմատի ստեղծագործությունների ժամանակակից մշակումները բնագրի հետ, ցուցաբերի քննադատական մտածողություն, արտահայտի, հիմնավորի և պաշտպանի սեփական տեսակետը, դիրքորոշումը: Հ 31     

	Թեմայի բովանդակությունը
	Առաջարկվող գործունեության ձևերը
	Խաչվող հասկացություններ

	1. Ժողովրդական և դասական ստեղծագործությունների ժամանակակից մշակումներ:
2. Հայ ազգային նվագարանները ժամանակակից երաժշտական մշակումներում:
3. Տեսաֆիլմեր, համերգների հատվածներ:

	1. Ուսումնասիրել տարբեր ժանրերի երաժշտության ժամանակակից մշակումները: 
2. Ունկնդրել ժողովրդական և դասական ստեղծագործությունների ժամանակակից մշակումները, և մեկնաբանել:
3. Համեմատել ստեղծագործությունների մշակումները բնագրի հետ, ցուցաբերել քննադատական մտածողություն, նշել առավելություններն ու թերությունները:
4. Փորձել ստեղծել որևէ ժողովրդական երգի ժամանակակից մշակում՝ օգտվելով համակարգչային ծրագրերից և կատարի այն:
	Անհատական և մշակութային արժեհամակարգ 
Սովորողներն այս թեմայով կազմակերպում են քննարկումներ, բանավեճեր, շնորհանդեսներ, հայտնում են ինքուրույն կարծիքներ տվյալ մշակումների վերաբերյալ, ցուցաբերում են քննադատական մտածողություն
Ուսումնասիրում են այն ուղիները, միջոցները, որոնցով բացահայտում և արտահայտում ենք գաղափարներ, համոզմունքներ, արժեքներ, զգացումներ, մշակույթի դրսևորումներ, արժևորում ենք գեղագիտությունը և ստեղծարարությունը:

	Միջառարկայական կապեր

	1. Գրականություն - Ուսումնասիրել տարբեր գրական ժանրերի նորովի մատուցումները:
2. Կերպարվեստ – Ներկայացնել տարբեր գրական ստեղծագործությունների նոր նկարազարդումներ, ձևավորումներ:
3. Արվեստ - Ուսումնասիրել միևնույն սցենարով նոր ֆիլմերի նկարահանումները, հին ֆիլմերի թվայնացումները և մեկնաբանել դրանց առավելությունները կամ թերությունները: Դիտել տարբեր գրական ստեղծագործությունների նորովի բեմադրությունները և քննարկել: Օպերայի, բալետի ժամանակակից բեմադրություններ, նորովի մեկնաբանություններ:

	
Թեմա 3.
	Աշխարհահռչակ կատարողներ, փառատոներ և մրցանակաբաշխություններ 

	Նպատակներ
1. Ձևավորել և զարգացնել հայ և այլազգի աշխարհահռչակ կատարողների փառատոների, մրցանակաբաշխությունների մասին գիտելիքներ:
2. Զարգացնել հայտնի երաժիշտ կատարողների, անսամբլների, մրցանակաբաշխությունների, դրանց ստեղծման պատմության, գործունեության և նպատակների մասին շնորհանդեսներ, հետազոտական կամ նախագծային աշխատանքներ ստեղծելու և ներկայացնելու հմտություններ: 
3. Ներկայացնել այսօր Հայաստանում և աշխարհում գործող մի քանի հայտնի մրցանակաբաշխություններ ու դրանց հաղթողներին:
4. Արժևորել երաժշտական բոլոր ժանրերի բարձրակարգ կատարումները:
	 Ուղղորդող հարցեր
1. Ծանո՞թ ես աշխարհում հայտնի երաժիշտ կատարողներին:
2. Կարո՞ղ ես նշել նրանց անունները:
3. Գիտե՞ս հայ երաժիշտ կատարողներ, որոնց, քո կարծիքով, ճանաչում են աշխարհում:
4. Աշխարհում կամ Հայաստանում հայտնի ի՞նչ մրցանակաբաշխությունների կամ փառատոների ես հետևում:

	Վերջնարդյունքներ

	Պարտադիր
1. Թվարկի ժամանակակից տարբեր հեղինակների, երաժիշտ կատարողների, մրցույթների, փառատոների անունները: 
2. Իր անհատական երաժշտական տպավորությունները, հուզական արձագանքը ներկայացնի բանավոր ելույթների, էսսեների, շնորհանդեսների միջոցով, կառուցի ընտրված նպատակին, խնդիրներին ու լսարանին համապատասխան գրագետ գրավոր ու բանավոր խոսք: Հ 2:
3. Ուրիշների հետ համատեղ կամ ինքնուրույն մշակի և իրականացնի նախագծեր տվյալ թեմայով, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ28      
4. Ճանաչի և արժևորի աշխարհահռչակ հայ և օտարազգի երաժիշտ կատարողների արվեստը: Հ 45   
Լրացուցիչ
  1.Բացատրի երաժշտական արվեստի դերը գեղարվեստական մշակույթի մեջ: Գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ. ներկայացնի իր երաժշտական նախասիրությունները, նախընտրած կատարողներին և փառատոները: Հ 30

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հայ և այլազգի հանրահայտ երաժիշտ կատարողներ, նվագախմբեր, դրանց մասին տեղեկություններ:
2. Հայաստանում և աշխարհում հայտնի մրցանակաբաշխություններ:

	1. Ունկնդրել հայ և այլազգի հայտնի երաժիշտների կատարումներ։
2. Քննարկել, վերլուծել և համեմատել մյուս կատարողների հետ:
3. Դիտել հայտնի մրցանակաբաշխությունների հատվածներ: 
4. Շնորհանդեսով կամ զեկույցով ներկայացնել սիրած կատարողին, նվագախումբը և մեկնաբանել:
	Ժամանակ և տարածություն 
Սովորողները, ծանոթանալով համաշխարհային և ազգային հանրահայտ կատարողների ստեղծագործական գործունեությանը, բացահայտում են նրանց ապրած ժամանակաշրջանը, կենցաղը, արժևորում են նրանց ավանդը արվեստի պատմության զարգացման գործընթացում:

	Միջառարկայական կապեր

	1.Գրականություն - Ուսումնասիրել և ներկայացնել հայտնի գրողներին, ասմունքողներին և գրականության բնագավառում հայտնի մրցանակաբաշխությունները:
2. Արվեստ-Ներկայացնել արվեստի բնագավառում հայտնի արվեստագետներին և համապատասխան բնագավառների փառատոնները և մրցանակաբաշխությունները:

	Թեմա 4.
	Հեղինակային և քաղաքային երգեր

	Նպատակներ
1. Ձևավորել գիտելիքներ հեղինակային և քաղաքային երգի ժանրերի և այդ ժանրերում ստեղծագործող երաժիշտների, նրանց գործունեության մասին:
2. Ձևավորել հեղինակային երգը որպես սոցիալական երևույթ ընկալելու, սեփական տեսակետը հայտնելու, քննարկումներին և բանավեճերին ակտիվորեն մասնակցելու հմտություններ:
3. Արժևորել և ներկայացնել ժամանակակից հեղինակ կատարողների արվեստը:
	Ուղղորդող հարցեր
1. Ի՞նչ ես հասկանում՝ հեղինակային կամ քաղաքային երգ ասելով:
2. Ճանաչու՞մ ես այդ ժանրերի հայ կատարողներին:
3. Ո՞ր հեղինակի երգերն ու կատարումներն ես սիրում: 
4. Ձեր ընտանիքում հաճա՞խ եք լսում նրանց կատարումները: 

	Վերջնարդյունքներ
Պարտադիր

	1. Ունկնդրի և քննարկի հայկական և արտասահմանյան հեղինակային և քաղաքային ոճի երգերը, բացատրի դրանց առանձնահատկությունները, ստեղծագործաբար արտահայտի իր գաղափարները և հույզերը: Հ 43
2.Թվարկի և մեկնաբանի ժամանակակից տարբեր հեղինակների, երաժիշտ կատարողների իր նախընտրած ստեղծագործությունները, իր անհատական երաժշտական տպավորությունները, հուզական արձագանքը ներկայացնի բանավոր ելույթների, էսսեների կամ շնորհանդեսների միջոցով, կառուցի ընտրված նպատակին, խնդիրներին ու լսարանին համապատասխան գրագետ գրավոր ու բանավոր խոսք: Հ 2
3. Վերլուծի երաժշտական ստեղծագործությունը, արտահայտի սեփական տեսակետը հեղինակի գաղափարի վերաբերյալ, դրսևորի բաց և դրական վերաբերմունք այլոց հանդեպ, համագործակցի և հաղորդակցվի տարբեր ձևաչափերով, ակտիվորեն մասնակցի քննարկումներին, լսի և հարգանքով վերաբերվի այլ մարդկանց տեսակետներին և գաղափարներին: Հ 34    
4. Կարևորի ժամանակակից հեղինակ կատարողների արվեստը:
Լրացուցիչ
1.Ներկայացման ընթացքում օգտագործի նոր տեխնոլոգիաների հնարավորությունները՝ գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30

	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հեղինակային և քաղաքային ոճերի երգերի կատարողները և նրանց ստեղծագործական գործունեությունը:
2. Հեղինակային և քաղաքային ոճերի երգերի տարբեր կատարումներ:

	1. Ուսումնասիրել հեղինակային և քաղաքային երգի հեղինակների կամ կատարողների ստեղծագործական գործունեությունը:
2. Ներկայացնել հեղինակային երգը՝ որպես սոցիալական երևույթ:
3. Ունկնդրել, մեկնաբանել և կատարել նշված ոճերի երգերը:
4.Դիտել համերգների հատվածներ:
5. Պատրաստել շնորհանդեսներ, զեկույցներ և այլ հետազոտական աշխատանքներ:
6. Կազմակերպել հանդիպումներ դպրոցում հեղինակային երգի հայ կատարողների հետ։
	Անհատական և մշակութային արժեհամակարգ 
Սովորողները ներգրավվում են այս թեմայով ակտիվ քննարկումներում և բանավեճերում, հայտնում են ինքնուրույն կարծիքներ, հարգում են ուրիշների կարծիքը, հիմնավորում սեփական կարծիքը: Ուսումնասիրում են այն ուղիները, միջոցները, որոնցով բացահայտում և արտահայտում են իրենց գաղափարները, վերաբերմունքն ու դիրքորոշումը, համոզմունքները, նախասիրությունները, երաժշտական ճաշակը, արժեքները, արժևորում են ստեղծարարությունը և ներդաշնակությունը:

	Միջառարկայական կապեր

	1. Գրականություն - Ուսումնասիրել հեղինակային և քաղաքային երգերի գրական տեքստերը, վերլուծել, մեկնաբանել դրանց բովանդակությունը և համապատասխանությունը երաժշտությանը:
2. Արվեստ - Վերլուծել և մեկնաբանել ազգային և քաղաքային արվեստի ընդհանրություններն ու առանձնահատկությունները:          





9-րդ դասարան

	Թեմա 1.  
	Սփյուռքահայ երաժշտական արվեստ

	Նպատակներ 
1) Ընդլայնել սփյուռքահայ երաժշտական արվեստի վերաբերյալ պատկերացումներ և գիտելիքներ:
2) Զարգացնել սփյուռքահայ կոմպոզիտորների ստեղծագործությունները ունկնդրելու, բնութագրելու, վերլուծելու, մեկնաբանելու հմտություններ:
3) Զարգացնել սփյուռքահայ կոմպոզիտորների և երաժիշտ կատարողների արվեստի մասին հետազոտություններ և նախագծեր ստեղծելու հմտություններ:
4) Կազմակերպել «Սփյուռքահայ արվեստը, որպես  միջմշակութային հաղորդակցման լեզու» թեմայով քննարկումներ կամ բանավեճ:
5) Արժևորել սփյուռքահայ երաժշտարվեստը՝ որպես հայ ազգային արվեստի անքակտելի մաս:
	Ուղղորդող հարցեր
Ծանո՞թ ես սփյուռքահայ կոմպոզիտորներին և երաժիշտ կատարողներին:
Սիրո՞ւմ ես նրանց արվեստը:
Ո՞ւմ ես նախընտրում և ինչո՞ւ:

	Վերջնարդյունքներ 
Պարտադիր
1. Հաղորդակցվի և ինքնարտահայտվի սփյուռքահայ կոմպոզիտորների  և կատարողների արվեստով:
2. Ուրիշների հետ համատեղ կամ ինքնուրույն ստեղծի և իրականացնի նախագիծ կամ դպրոցական միջոցառման համար նյութ՝ սփյուռքահայ կոմպոզիտորների կամ կատարողների մասին, համագործակցի և հաղորդակցվի տարբեր ձևաչափերով, ակտիվորեն լսի և հարգանքով վերաբերվի այլ մարդկանց տեսակետներին և գաղափարներին:Հ34
3. Ճանաչի տարբեր ժամանակաշրջանների ազգային արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ: Հ44.
4. Արժևորի սփյուռքահայ երաժշտարվեստը:
Լրացուցիչ
1. Բացատրի երաժշտական արվեստի դերը ժողովուրդների հասարակական, մշակութային կյանքում և պատմական համատեքստում, հասկանա նրա ՝ որպես միջմշակութային հաղորդակցման լեզվի, դերը:
2. Գնահատի իր և ուրիշների կարծիքն ու փաստարկները, վերլուծի պատճառահետևանքային կապերը և կայացնի որոշումներ:Հ25


	Թեմայի բովանդակությունը
Սփյուռքահայ երաժշտական արվեստ:
Սփյուռքահայ հայտնի կոմպոզիտորներ և կատարողներ:

	Առաջարկվող գործունեության ձևեր
Ուսումնասիրել, կատարել հետազոտություններ, նախագծային աշխատանքներ:
Ունկնդրել, վերլուծել, կատարել, մեկնաբանել, հիմնավորել:
Մասնակցել քննարկումներին, բանավեճերին:
	Խաչվող հասկացություններ
Անհատներ և հարաբերություններ 	
Ուսումնասիրելով սփյուռքահայ երաժշտական արվեստը՝ սովորողը հասկանում է, թե ո՛վ է ինքը, ինչ արմատներ ունի, ինչ է իր համար ազգային երաժշտությունը, ինչ դեր ունի այն իր կյանքում: Կարևորը՝ հասկանա, որ ուսումնասիրելով հայ ազգային երաժշտությունը՝ դառնում է նրա կրողը, պահպանողը և սերունդներին փոխանցողը:

	Միջառարկայական կապեր
Կերպարվեստ – Ուսումնասիրել սփյուռքահայ նկարիչների և քանդակագործների ստեղծագործությունները: 
Հայ գրականություն - Ուսումնասիրել սփյուռքահայ գրողների, գրականագետների ստեղծագործությունները:
Մշակույթ - Ուսումնասիրել սփյուռքահայ արվեստը և արվեստագետների՝ դերասանների, ռեժիսորների աշխատանքները:

	Թեմա 2. 
	Երաժշտությունը՝ որպես կյանքի գեղարվեստական արտացոլման միջոց

	Նպատակներ
1. Ձևավորել և զարգացնել՝ «Երաժշտության ազդեցությունը մարդու վրա և հասարակական կյանքում» թեման մեկնաբանելու, իր կարծիքը մեկնաբանելու, հիմնավորելու հմտություններ:
2. Զարգացնել տարբեր ոճերի և ուղղությունների երաժշտական ստեղծագործություններ (որոնք մեծ ազդեցություն են ունեցել հասարակական տարբեր իրավիճակներում) ներկայացնելու և մեկնաբանելու հմտություններ: 
3. Զարգացնել կյանքում և առօրյայում երաժշտության կարևորությունը գիտակցելու և արժևորելու հմտություններ:
	 Ուղղորդող հարցեր
1. Ի՞նչ նշանակություն ունի երաժշտությունը մարդու և հասարակության կյանքում:
2. Երաժշտությունը կարո՞ղ է միավորել կամ վերափոխել մարդուն:
3. Հնարավո՞ր է կյանքը պատկերացնել առանց երաժշտության:

	 Վերջնարդյունքներ
Պարտադիր
1. Ստեղծի՝ երաժշտության և կյանքի կապը թեմայով հետազոտական աշխատանք կամ նախագիծ, դրսևորի հետազոտելու, տարբեր գործիքակազմեր համադրելու կարողություն: Հ 28
2. Ճանաչի ազգային և համաշխարհային երաժշտության տարրբեր ժանրեր, ոճեր, մեկնաբանի, համադրելով տարբեր ոճերի երաժշտական կերպարների առանձնահատկությունները: Հ 43
3. Մեկնաբանի, ներկայացնի մարդու և հասարակության կյանքում երաժշտության դերի կարևորությունը, գտնի և օգտագործի տեղեկույթ տարբեր աղբյուներից, ներկայացնի, հիմնավորի և պաշտպանի սեփական տեսակետը և դիրքորոշումը: Հ 30, 31 
Լրացուցիչ
1. Վերլուծի և մեկնաբանի այն երաժշտական ստեղծագործությունները, որոնք իր կարծիքով մեծ ազդեցություն են ունեցել և ունենում տարբեր ժամանակաշրջանների հայոց և համաշխարհային պատմության իրադարձությունների վրա, հասարակական, քաղաքական տարբեր իրավիճակներում, մեկնաբանի պատճառահետևանքային կապը, նկարագրի փոխկապակցվածությունը, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 15, 28, 44  
2. Արժևորի երաժշտությունը որպես կյանքի գեղարվեստական արտացոլման միջոց:     

	Թեմային բովանդակություն
1. Տարբեր ոճերի և ուղղությունների երաժշտական ստեղծագործություններ: 
2. Հատվածներ համերգներից և երաժշտական ներկայացումներից, կինոնկարներից:

	 Առաջարկվող գործունեության ձևերը
1. Ներկայացնել «Երաժշտության դերը մարդու կյանքում», թեման անհատական կամ խմբային զեկուցումներով, պաստառներով, շնորհանդեսներով: 
2. Ունկնդրել, կատարել, մեկնաբանել և հիմնավորել տարբեր ոճերի և ուղղությունների երաժշտության նմուշներ:
3. Ներկայացնել սեփական երաժշտական ճաշակը:
4. Այցելել համերգասրահներ և թատրոններ:
	Խաչվող հասկացություններ
Պատճառ և հետևանք
Բնության մեջ, մարդկանց, ազգերի հարաբերություններում, գեղարվեստական երկերում, երաժշտական ստեղծագործություններում մշտապես կարելի է հանդիպել պատճառահետևանքային կապերի. օրինակ՝ մարդկության պատմության կարևորագույն իրադարձությունների ժամանակ ստեղծված երաժշտական ստեղծագործությունն ունենում է այդ գաղափարին համապատասխան արտահայտչամիջոցներ՝ բնույթ, տեմպ, դինամիկա, ռիթմ, ձև, կառուցվածք և այլն:

	Միջառարկայական կապեր
1. Գրականություն - Գրագետ կապակցված խոսքով վերլուծել երաժշտության և կյանքի կապը:
2. Կերպարվեստ - Ներկայացնել կերպարվեստի ստեղծագործությունների հետ կյանքի կապը:
3. Արվեստ - Մեկնաբանել մշակույթի հոգևոր և նյութական արժեքների կապը կյանքի հետ:

	Թեմա 3.
	Իմ երաժշտական ճաշակը և երաժշտական միջավայրը

	Նպատակներ
1. Ներկայացնել ժամանակակից երաժշտական միջավայրի բազմազանությունը:
2. Զարգացնել, սեփական երաժշտական ճաշակը որպես շրջակա միջավայրի ազդեցության արդյունք, նկարագրելու և մեկնաբանելու հմտություններ:
3. Զարգացնել սեփական կարծիք հայտնելու, հիմնավորելու, այլ կարծիքներ լսելու, քննարկելու և հարգելու հմտություններ:
4.  Զարգացնել իր երաժշտական նախասիրությունները կամ տարվա ընթացքում այցելած համերգների և թանգարանների հայտագրերն ու տպավորությունները ներկայացնելու հմտություններ:
5. Արժևորել կյանքում երաժշտության դերը և նշանակությունը:
	 Ուղղորդող հարցեր
1. Հետաքրքրո՞ւմ է քեզ քո երաժշտական միջավայրը:
2. Հաճա՞խ ես ստիպված լինում ունկնդրել անորակ երգեր:
3. Քո երաժշտական ճաշակը կրո՞ւմ է միջավայրի ազդեցությունը:
4. Ինչպիսի՞ երաժշտություն է քեզ պետք:
5. Ունե՞ս նախընտրած ոճեր:
6. Ո՞ր երգերն ես հաճախ ունկնդրում, կատարում, կապ ունե՞ն դրանք քո հոգեվիճակի, տրամադրության հետ:
7. Այցելո՞ւմ ես համերգասրահներ
8. Հնարավո՞ր է ապրել առանց երաժշտության:

	Վերջնարդյունքներ

	Պարտադիր
1. Ուրիշների հետ համատեղ կամ ինքնուրույն ստեղծի և ներկայացնի «Իմ երաժշտական ճաշակը և երաժշտական միջավայրը» թեմայով զեկուցում կամ ելույթ, դրսևորի հետազոտելու, փորձարկելու, տարբեր գործիքակազմեր համադրելու կարողություն: Հ 28 
2. Հաղորդակցվի և ինքնարտահայտվի ազգային և համաշխարհային երաժշտական ստեղծագործություններով, դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ: Հ 42 
3. Ներկայացնի և մեկնաբանի թեմայի վերաբերյալ սեփական կարծիք, տեսակետ, արտահայտի, հիմնավորի և պաշտպանի իր դիրքորոշումը: Հ 31:     
4. Փոքրիկ շնորհանդեսով կամ տեսանյութով ներկայացնի տարվա ընթացքում այցելած համերգասրահների և թանգարանների հայտագրերը և ստացած տպավորությունները, կառուցի ընտրված նպատակին, խնդիրներին և լսարանին համապատասխան գրագետ բանավոր խոսք, ճանաչի ու արժևորի ազգային մշակույթը: Հ 2, 45
 Լրացուցիչ
1. Պատրաստվի և հանդես գա թեմատիկ զեկուցումներով գտնի և օգտագործի տեղեկույթ տարբեր աղբյուրներից, որոշի և բնութագրի աղբյուրի արժանահավատությունը և այն օգտագործելիս կատարի հղումներ: Հ 30     
2. Արժևորի երաժշտական արվեստի դերը գեղարվեստական մշակույթում և ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ. ներկայացնի իր երաժշտական նախասիրությունները, նախընտրած կատարողներին: Հ 44 

	Թեմայի բովանդակությունը
	Առաջարկվող գործունեության ձևերը
	Խաչվող հասկացություններ

	1. Ժամանակակից երաժշտական միջավայրի բազմաձայնությունը:
2. Երաժշտական ագրեսիա:
3. Բանավեճեր, քննարկումներ, ներկայացումներ, կատարումներ:

	1. Խմբային քննարկումներ, բանավեճեր՝
1) «Ի՞նչ է նշանակում բարձրակարգ երաժշտություն և ի՞նչ է ռաբիսը»,
2) «Ինչպե՞ս կարող է մարդը դիմակայել այսօրվա երաժշտական ագրեսիային»:
2. Ներկայացնել շնորհանդեսներ սիրած երաժշտական ժանրերի մասին:
	Անհատներ և հարաբերություններ
Հաղորդակցվելով տարբեր ոճերի և ուղղությունների երաժշտությանը՝ սովորողը հասկանում է, թե ո՛վ է ինքը, ինչպիսի երաժշտական նախասիրություններ ունի: Համընկնո՞ւմ են իր և միջավայրի երաժշտական ճաշակները, հարմարվո՞ւմ է միջավայրի թելադրած կանոներին, թե՞ իրենն է առաջարկում: Ինչպե՞ս է կարողանում իր զգացմունքները և հույզերն արտահայտել երաժշտության միջոցով, ի՞նչ դեր ունի այն իր կյանքում, կենցաղում, կարո՞ղ է ապրել առանց երաժշտության:

	Միջառարկայական կապեր

	1. Հասարակագիտություն - Ներկայացնել հասարակական միջավայրի ազդեցությունը մարդու գեղագիտական ճաշակի ձևավորման և զարգացման վրա:
2. Հայ գրականություն - Ներկայացնել սեփական նախասիրությունները գրականության ասպարեզում:
3. Արվեստ- Ներկայացնել նախասիրած մշակութային հուշարձանները: Ներկայացնել սիրած կինոֆիլմերը և դրանց ազդեցությունն իր գեղագիտական ճաշակի վրա:
4.  Կերպարվեստ - Ներկայացնել կերպարվեստի նախընտրած ստեղծագործությունները:

	
Թեմա 4. 
	Աշխարհահռչակ համերգասրահներ, թատրոններ և թանգարաններ

	Նպատակներ
1. Ձևավորել և զարգացնել աշխարհում և Հայաստանում գործող հայտնի մշակութային օջախների համերգասրահների, թատրոնների և թանգարանների մասին գիտելիքներ:
2. Խթանել նշված մշակութային օջախներն այցելելու պահանջ և դրանց նկատմամբ հատուկ վերաբերմունք՝ հետաքրքրասիրություն:
3. Զարգացնել մշակութային օջախներում համապատասխան վերաբերմունք և պատշաճ վարքագիծ դրսևորելու հմտություններ:
4. Կարևորել թանգարանների կրթական ծրագրերի հետ համագործակցությունը և դրանց մասնակցելու ակտիվությունը:
5. Արժևորել սովորողների գեղագիտական դաստիարակության և ճաշակի ձևավորման վրա դրանց ազդեցությունը:
	 Ուղղորդող հարցեր
1. Հաճա՞խ ես այցելում համերգասրահներ, թատրոններ, թանգարաններ:
2. Ներկա եղե՞լ ես որևէ համերգի, եթե այո, ի՞նչ տպավորություն ես ստացել: 
3. Ի՞նչ ոճեր ես նախընտրում:
4. Ո՞ր մշակութային օջախներն են քեզ հետաքրքրում:

	Վերջնարդյունքներ

	 Պարտադիր
1. Մեկնաբանի տարբեր մշակութային օջախներ այցելելու (նաև առցանց) շարժառիթը, նպատակը, դրսևորի մշակութային ընկալման և արժևորման հմտություններ, իր տպավորություններն ու զգացողություններն ներկայացնի առանձին զեկույցով, շնորհանդեսով: Հ 42
2. Ներկայացնի աշխարհում հայտնի թատրոնների կամ համերգասրահների ստեղծման  և այսօրվա գործունեության մասին նախագիծ կամ հետազոտական նյութ, դրսևորի մշակութային ընկալման և արժևորման կարողություններ:Հ42
3. Վերլուծի ազգային և համաշխարհային երաժշտության տարբեր ժանրերի, ոճերի ստեղծագործություններ, մեկնաբանի դրանցում առկա արտահայտչամիջոցների բազմազանությունը: Հ 43:      
4. Բացատրի, թե ինչ դեր ունի երաժշտությունն իր կյանքում և արժևորի մշակութային օջախների գործունեությունը որպես իր կյանքի անքակտելի մաս:
5. Գնահատի բարձրարվեստ կենդանի կատարումները և հաճախակի այցելի համերգասրահներ և թատրոններ, դրսևորի համապատասխան պահվածք և վերաբերմունք, ճանաչի և կարևորի իր ազգային ավանդույթները, դրանց առանձնահատկությունները և ներդրումը համաշխարհային մշակույթի մեջ: Հ 45     
Լրացուցիչ
1. Հասկանա և գնահատի անցյալի երաժշտական ժառանգությունը և համեմատի ժամանակակից երաժշտական արվեստի հետ, բացատրի կյանքի և երաժշտության զարգացման միտումների համապատասխանությունը, դրանց ազդեցությունն ու արտացոլումը տեղական և համաշխարհային մշակույթի մեջ: Հ 44
2. Արտահայտի, հիմնավորի և պաշտպանի սեփական տեսակետը և դիրքորոշումը: Հ 31


	Թեմայի բովանդակությունը
	Առաջարկվող գործունեության ձևեր
	Խաչվող հասկացություններ

	1. Հայկական և համաշխարհային հռչակ ունեցող թանգարաններ, համերգասրահներ, թատրոններ: 
2. Քննարկումներ, զեկուցումներ, շնորհանդեսներ դրանց գործունեության և կրթական ծրագրերի մասին:

	1. Կատարել ուսումնասիրություններ, դիտել համերգների հատվածներ:
2. Այցելել հայկական և աշխարհի (առցանց) հանրահայտ թանգարանները:
3. Մասնակցել թանգարանների կրթական ծրագրերին:
4. Ունկնդրել, վերլուծել, մեկնաբանել տարբեր ոճերի և ուղղությունների ստեղծագործություններ:
5. Կազմակերպել քննարկումներ, բանավեճեր, շնորհանդեսներ:
6. Ներկայացնել մշակութային օջախների կարևորությունը մարդու աշխարհայացքի և գեղագիտական ճաշակի զարգացման գործընթացում:
	Կողմնորոշում ժամանակի և տարածության մեջ
Սովորողները, այցելելով տարբեր մշակութային օջախներ (նաև առցանց), ուսումնասիրում են հայտնի և ճանաչված մարդկանց կյանքը, կենցաղը, նրանց պատմությունները, ստեղծագործական գործունեությունը, մարդկության պատմության շրջադարձային ժամանակահատվածները, ինչպես նաև անհատների և քաղաքակրթությունների հարաբերությունները, և արժևորում են նրանց արվեստը մարդկության պատմության զարգացման համատեքստում:

	Միջառարկայական կապեր

	1. Գրականություն –գրագետ և կապակցված խոսքով ներկայացնել մշակութային օջախներ այցելությունների տպավորությունները և արդյունքները: 
2. Հասարակագիտություն - Այցելությունների ընթացքում դրսևորել համապատասխան վարքագիծ և պահվածք:
3. Համաշխարհային պատմություն - Պատմությունից ձեռք բերած գիտելիքներն օգտագործել տվյալ մշակութային գործչի ապրած պատմական ժամանակահատվածի վերլուծության համար:

